pythainlp/thai-wiki-dataset-v4 huggingface dataset:
การบาดเจ็บ

การบาดเจ็บ  เป็นความเสียหายหรืออันตรายต่อหน้าที่หรือโครงสร้างของร่างกาย อันมีสาเหตุจากแรงหรือปัจจัยภายนอกทั้งทางกายภาพหรือเคมี และทั้งโดยเจตนา (เช่นการฆ่าตัวตาย ฆาตกรรม) หรือไม่ได้เจตนา (เช่นอุบัติเหตุ หรือการบาดเจ็บจากกีฬา)
อิ่มอุ่น

"อิ่มอุ่น" เป็นบทเพลงที่แสดงถึงความสัมพันธ์ของแม่ที่มีต่อลูก ประพันธ์เนื้อร้องและทำนองโดย ศุ บุญเลี้ยง เป็น 1 ในเพลงที่สร้างชื่อเสียงให้กับผู้แต่ง จนมีการขับร้องต่อโดยศิลปินนักร้องในแนวเพลงต่าง ๆ ด้วยรูปแบบต่าง ๆ
ที่มาของเพลง.
ศุ บุญเลี้ยง แต่งเพลง "อิ่มอุ่น" ตามคำขอของ อาจารย์หัวหน้าพยาบาลโรงพยาบาลศิริราช เมื่อปี พ.ศ. 2534 โดยหัวหน้าของพี่สาวของศุ ซึ่งเป็นพยาบาลได้ทำโครงการเลี้ยงลูกด้วยนมแม่ แล้วต้องการให้ศุแต่งเพลงนี้ขึ้น เพราะเห็นว่า ในการให้นมลูก แม่ต้องตระกองกอดแล้วช้อนตัวลูกขึ้นมาจึงไม่ได้ทำให้ "อิ่ม" อย่างเดียว แต่ว่า "อุ่น" ด้วย 
เพลงนี้ได้บันทึกเสียงในอัลบั้มเพลงครั้งแรก ในปี พ.ศ. 2537 โดยใช้ชื่อ "ชุดรับแขก" โดยผู้ร้องคือ ชลลดา เตียวสุวรรณ (นามปากกา กาเหว่า ไทละเมอ กับ เพลงดาบแม่น้ำร้อยสาย) ต่อมาถูกนำมาทำเวอร์ชันต่าง ๆ โดยที่เป็นของ ศุ บุญเลี้ยง ซึ่งร้องในอัลบั้ม "ชุดลำลอง" ในปี พ.ศ. 2539 และในของเครือ กะทิ กะลา ต่างช่วงเวลากัน อีกทั้งชื่อเพลงยังถูกใช้เป็นชื่อร้านอาหารของ ศุ บุญเลี้ยง เองด้วย (มี 2 สาขา ปัจจุบันปิดตัวไปแล้วทั้งคู่)
การเผยแพร่และขับร้องต่อ.
ปัจจุบัน "อิ่มอุ่น" เป็นเพลงที่มีการเผยแพร่ตามท้องที่ต่าง ๆ โดยเฉพาะในช่วงวันแม่แห่งชาติ ทุก ๆ ปี แม้กระทั่งผู้ที่ไม่เคยสัมผัสงานเพลงของศิลปินต้นฉบับ จะได้ยินเพลงนี้จากนักร้องท่านอื่น ๆ ทั้งในแนวสตริง แนวลูกทุ่ง แนวเพื่อชีวิต แนวอินดี้ ที่นำมาขับร้อง ในรูปแบบสตูดิโออัลบั้ม การแสดงสด การประกวดร้องเพลง การโฆษณา ฯลฯ อาทิ ศุ บุญเลี้ยง ในชุด "ชุดลำลอง" (เอ็มสแควร์) พงษ์สิทธิ์ คำภีร์ ในชุด "สหาย" (บีอีซี เทโร) หนู มิเตอร์ สุนารี ราชสีมา มิ้น สวรรยา ในชุด "คิดถึงแม่" (อาร์เอส) กชกร สมบูรณานนท์ ในชุด "ให้แม่ แทนรักจากดวงใจ" (แกรมมี่) สไปซี่ คิดส์ (รถไฟดนตรี) คู่แฝดหญิง เล็ก-ใหญ่ ในชุด "หัวใจ…วี้ดบึ้ม!" เพลงประกอบโฆษณาเอไอเอส ฯลฯ โดยเมื่อได้ฟังจะซาบซึ้งในความรู้สึกที่ได้จากเนื้อเพลง
นอกจากนี้ยังมีอัลบั้มรวมเพลง อิ่มอุ่นในหลากหลายเวอร์ชันและเพลงเกี่ยวกับแม่ ของสังกัด กะทิกะลา คอมปานี
อิ่มอุ่น ศุ บุญเลี้ยง และ ฯลฯ (มกราคม 2557)
ข้อสังเกต.
เนื้อเพลงบรรทัดแรกของเพลง อิ่มอุ่น จะมีความต่างกันเล็กน้อยตามลักษณะการร้องของนักร้องหลายคนที่นำมาร้องต่อ โดย ศุ บุญเลี้ยง เขียนว่า "อุ่นใดใดโลกนี้มิมีเทียบเทียม" แต่ภายหลัง มีนักร้องจำนวนไม่น้อยที่ร้องเป็นคำว่า "ไม่" ซึ่งมีความหมายเหมือนกัน
ตำบลคำหว้า

ตำบลคำหว้า เป็นตำบลในอำเภอตาลสุม จังหวัดอุบลราชธานี อยู่ในการบริหารขององค์การบริหารส่วนตำบลคำหว้าทั้งตำบล ระยะห่างจากอำเภอตาลสุม 6 กิโลเมตร และห่างจากจังหวัดอุบลราชธานี ประมาณ 38 กิโลเมตร
ประวัติศาสตร์.
ตำบลคำหว้า แยกมาจากตำบลนาคาย ตำบลสำโรง และตำบลตาลสุมบางส่วน ราษฎรตำบลคำหว้าส่วนใหญ่มีรากเหง้าเดียวกันกับชาวอุบลโดยทั่วไป โดยเฉพาะประวัติศาสตร์สมัยพระวอพระตา ราษฎรบางส่วนอพยพมาจากบ้านกระบูน เขตอำเภอเมืองอุบล(ปัจจุบันขึ้นกับอำเภอดอนมดแดง)เมื่อประมาณร้อยปีที่ผ่านมาแล้วมาตั้งถิ่นฐานบริเวณบ้านคำหว้า ซึ่งมีความอุดมสมบูรณ์เหมาะแก่การทำมาหากิน
ภูมิศาสตร์.
ภูมิประเทศ.
สภาพพื้นที่โดยทั่วไปของตำบลคำหว้าเป็นที่ราบ มีแหล่งน้ำเอื้ออำนวยในการประกอบอาชีพทางการเกษตรและสัตว์เลี้ยงเป็นอย่างมาก
ภูมิอากาศ.
แบ่งสภาพอากาศในตำบลออกเป็น 3 ฤดู คือ
เขตการปกครอง.
ตำบลคำหว้าแบ่งออกเป็น 6 หมู่บ้าน มีประชากรทั้งหมด 3,684 คน ดังนี้
เทคเคน X สตรีทไฟเตอร์

เทคเคน x สตรีทไฟเตอร์  เป็นเกมต่อสู้ข้ามฝั่งที่ถูกยกเลิก โดยเป็นการโคจรมาพบกันระหว่างเทคเคนกับสตรีทไฟท์เตอร์ในเกมเดียวกันที่สร้างจากรายชื่อทั้งสองซีรีส์
"เทคเคน x สตรีทไฟเตอร์" ได้รับการประกาศการจัดทำในช่วงเดือนกรกฎาคม ค.ศ. 2010 ที่งาน 2010 ซานอิเอโก คอมิก-คอน พร้อมกับเกม"สตรีทไฟเตอร์ X เทคเคน" รูปแบบการเล่นของ"เทคเคน x สตรีทไฟเตอร์" จะเป็นระบบเกมต่อสู้สามมิติจากระบบภาพแบบเดียวกันกับเกม "เทคเคน" ซึ่งเกมดังกล่าวมีความต่างจาก"เทคเคน x สตรีทไฟเตอร์" และ"สตรีทไฟเตอร์ x เทคเคน" โดยจะเป็นในรูปของวิธีการเล่นแบบเกมสองมิติและเชื่อมรูปแบบภาพในสไตล์ของ"สตรีทไฟเตอร์ IV" โดยชื่อของเกมชุดนี้อาจมีการเปลี่ยนแปลงเมื่อจัดจำหน่ายในปีค.ศ. 2012 ในระบบเอกซ์บอกซ์ 360 และเพลย์สเตชัน 3
เกมต่อสู้ข้ามฝั่งของนัมโกะ ยังคงอยู่ในระยะแรกของการพัฒนา ซึ่งยังไม่มีภาพหรือวิดีโอจัดแสดงในงาน 2010 ซานอิเอโก คอมิก-คอน
คาสุฮิโร่ ฮาราดะ ได้เปิดเผยแนวคิดของเกมดังกล่าวในงานเกมส์คอม 2010 เช่นภาพต้นแบบของริว โดยให้สวมชุดแบบพอล ฟีนิกซ์ ซึ่งเขาได้กล่าวว่าทีมงานยังคงดำเนินการพัฒนาด้านรายละเอียดรวมทั้งการจัดแสงให้สมบูรณ์ยิ่งขึ้น
การพัฒนาตัวเกมหยุดลงใน ค.ศ. 2016 หลังจากที่บันไดนัมโกะระงับการพัฒนาเกม และในเดือนมิถุนายน ค.ศ. 2021 ฮาราดะได้ย้ำว่า "ตอนนี้ยังไม่มีใครรู้แน่ชัด" นอกจากนี้ ยังกล่าวอีกว่าตัวเกมนั้นเสร็จสมบูรณ์ประมาณ 30 เปอร์เซ็นต์เมื่อการพัฒนาหยุดลงใน ค.ศ. 2016 และแอนิเมชันบางส่วนที่พวกเขาสร้างขึ้นสำหรับเกมได้ถูกนำกลับมาใช้ใหม่สำหรับอากูมะ
ในเกม"เทคเคน 7"
วันเยาวชนสากล

วันเยาวชนสากล  เป็นวันเพื่อสร้างความตระหนักที่กำหนดโดยสหประชาชาติ
วันเยาวชนสากลครั้งแรกมีขึ้นในวันที่ 12 สิงหาคม 2000
เช่นเดียวกับวันเพื่อสร้างความตระหนักทางการเมืองอื่น ๆ เช่น วันคุ้มครองโลก (เอิร์ธเดย์) จุดประสงค์ของวันดังกล่าวคือเพื่อเรียกความสนใจในประเด็นกฎหมายและวัฒนธรรม ที่เกี่ยวกับกลุ่มประชากรที่กำลังตกอยู่ในอันตราย
วันที่ถูกเลือก.
วันเยาวชนสากลคือวันที่ 12 สิงหาคม ของทุกปี กำหนดโดยสหประชาชาติในปี 1999 โดยมติ 54/120
การจัดการเวชสารสนเทศ

การจัดการเวชสารสนเทศ  หมายถึง การจัดการข้อมูลเวชสถิติโดยการวิเคราะห์เพื่อให้ได้มาซึ่งข้อมูลที่ใช้ประกอบการตัดสินใจในเชิงนโยบายและงานวิชาการอื่น ๆ หรือการจัดการระบบเวชระเบียนเพื่อจัดการข้อมูลในการให้บริการผู้ป่วยทั้งที่เป็นผู้ป่วยนอกและผู้ป่วยในของสถานบริการทางการแพทย์และสาธารณสุข หมายรวมถึงการดำเนินการในการบริหารจัดการเทคโนโลยีที่นำมาใช้เกี่ยวกับข้อมูลข่าวสารสมัยใหม่เพื่อการพัฒนาการให้บริการทางการแพทย์และสาธารณสุขด้วย
ปีบ

ปีบ หรือ กาซะลอง ในภาษาไทยถิ่นเหนือ (ชื่อวิทยาศาสตร์: "Millingtonia hortensis") เป็นไม้ยืนต้นสูงประมาณ 15 เมตร มีดอกรูปแตรสีขาวหอมอ่อน ๆ นิยมปลูกเป็นไม้ประดับ
ปีบยังมีชื่อพื้นเมืองอื่นอีกคือ เต็กตองโพ่ (กะเหรี่ยง กาญจนบุรี)
ลักษณะทางพฤกษศาสตร์.
ปีบเป็นไม้ยืนต้นขนาดกลางถึงขนาดใหญ่มีความสูงประมาณ 10-20 เมตร ผลัดใบ เรือนยอดเป็นพุ่มทรงกระบอก กิ่งก้านมักจะย้อยลง เปลือกสีน้ำตาลแตกเป็นร่องลึกตามยาวลำต้นอย่างไม่เป็นระเบียบ ใบประกอบแบบขนนก 2-3 ชั้น เรียงเวียน ช่อแขนงด้านข้างมี 3-5 คู่ ปลายคี่ เรียงตรงข้าม ใบย่อยแขนงละ 2-4 คู่ เรียงตรงข้าม ใบรูปไข่หรือรูปไข่แกมใบหอก กว้าง 2-3 เซ็นติเมตร ยาว 4-8 เซ็นติเมตร ปลายแหลม โคนใบมน ขอบใบหยักมนหรือเว้าเป็นคลื่นเล็กน้อย
ดอกมีสีขาวหรือชมพู มีกลิ่นหอม ออกเป็นช่อแบบช่อกระจุกซ้อนตามปลายกิ่ง ช่อดอกขนาดใหญ่ ยาว 10-35 เซ็นติเมตร มีขน กลีบเลี้ยงมีขนาดเล็ก โคนติดกันเป็นรูปถ้วย ปลายแยก 5 แฉก ปลายมนกว้างม้วนลง เป็นหลอดยาวปลาย 4 แฉก มี 1 กลีบที่ปลายเป็น 2 แฉก ดอกบานเต็มที่กว้าง 3.5-4 ซม. ผลเป็นฝักแบน ยาวแคบ รูปขอบขนาน ยาว 30-40 เซนติเมตร ปลายฝักแหลม ฝักอ่อนสีเขียว มีเนื้อ พอแห้งแข็ง แตกออกได้เป็น 2 ซีก เมล็ดแบน จำนวนมาก รูปหยดน้ำ มีปีกสีขาว ค่อนข้างบางใสอยู่โดยรอบเมล็ด ยกเว้นบริเวณส่วนปลายเมล็ดด้านแหลม ออกดอกเดือนกันยายนถึงมีนาคม
ประโยชน์.
ดอกตากแห้งนำมาม้วนเป็นบุหรี่สูบ รักษาริดสีดวงจมูก และมีสาร hispidulin มีฤทธิ์ในการขยายหลอดลมรักษาอาการหอบหืด สารสกัดจากใบที่สกัดด้วยเอทานอลสามารถยับยั้งการเจริญของคะน้าได้
วัดป่าศรีถาวรนิมิต

วัดป่าศรีถาวรนิมิต เป็นวัดราษฎร์ สายธรรมยุติกนิกาย ซึ่งผู้ก่อตั้งวัดแห่งนี้คือ พระราชพิพัฒนาทร (ถาวร จิตตถาวโร) ผู้ช่วยเจ้าอาวาสวัดปทุมวนารามราชวรวิหาร วัดนี้อยู่ในความอุปถัมภ์ของมูลนิธิถาวรจิตตถาวโร-วงศ์มาลัย ตั้งอยู่ที่ หมู่บ้านบุ่งเข้ ตำบลหนองแสง อำเภอปากพลี จังหวัดนครนายก ที่มาของชื่อวัด คือ คำว่า "ศรี" มาจากพระนามของ สมเด็จพระศรีนครินทราบรมราชชนนี และ "ถาวร" คือชื่อของ พระราชพิพัฒนาทร (ถาวร จิตตถาวโร) นั่นเอง
รายการอ้างอิง.
<templatestyles src="Reflist/styles.css" />
ซู (ไดโนเสาร์)

"ซู" เป็นชื่อเล่นที่ใช้เรียก FMNH PR 2081 ซึ่งเป็นตัวอย่างไทรันโนซอรัสที่มีขนาดใหญ่ที่สุด สมบูรณ์ที่สุดและถูกเก็บรักษาไว้ดีที่สุดเท่าที่เคยค้นพบมา ตัวอย่างดังกล่าวถูกค้นพบในฤดูร้อน ค.ศ. 1990 โดย นักบรรพชีวินวิทยา และได้ตั้งชื่อตามเธอ มีอายุระหว่าง 67-65.5 ล้านปี หลังข้อพิพาทเกี่ยวกับกรรมสิทธิ์ ฟอสซิลดังกล่าวมีการประมูลในเดือนตุลาคม ค.ศ. 1997 และขายได้เป็นจำนวนเงิน 7.6 ล้านดอลล่าร์สหรัฐ ซึ่งเป็นราคาที่สูงที่สุดในการซื้อตัวอย่างไดโนเสาร์เท่าที่เคยมีมา ปัจจุบัน เป็นวัตถุถาวรในพิพิธภัณฑ์ประวัติศาสตร์ธรรมชาติ ในเมืองชิคาโก รัฐอิลลินอย ประเทศสหรัฐอเมริกา
ไฟป่าในรัสเซีย พ.ศ. 2553

ไฟป่าในรัสเซีย พ.ศ. 2553 เป็นไฟป่าที่เกิดขึ้นนับหลายร้อยแห่งซึ่งเกิดขึ้นในประเทศรัสเซีย โดยเฉพาะอย่างยิ่งส่วนที่ตั้งอยู่ในทวีปยุโรป นับตั้งแต่ปลายเดือนกรกฎาคม พ.ศ. 2553 จนถึงราวต้นเดือนกันยายน เนื่องจากอุณหภูมิที่สูงที่สุดเท่าที่เคยบันทึกมาในประวัติศาสตร์รัสเซีย และความแห้งแล้งในภูมิภาค ประธานาธิบดี[[ดมีตรี เมดเวเดฟ]] ได้ประกาศ[[สถานการณ์ฉุกเฉิน]]ใน 7 ภาคเนื่องจากไฟป่า และอีก 28 ภาคอยู่ในสถานการณ์ฉุกเฉินเนื่องจากพืชไม่สามารถปลูกขึ้นได้ในฤดูแล้ง มีการประมาณผู้เสียชีวิตต่ำสุดที่ 53 คน แต่จำนวนที่แท้จริงอาจสูงถึง 8,000 คน
ผลกระทบด้านสาธารณสุข.
จากการระบุของอันเดรย์ เซลซอฟกี เจ้าหน้าที่ด้านสาธารณสุขของรัสเซีย จำนวนการเสียชีวิตในกรุงมอสโกอยู่ที่เฉลี่ย 700 คนต่อวัน คิดเป็นราวสองเท่าของตัวเลขเฉลี่ย ท่ามกลางความร้อนของคลื่นความร้อนและหมอกควันพิษจากไฟป่า เขาแถลงว่าความร้อนอย่างที่ไม่เคยปรากฏมาก่อนและหมอกควันซึ่งทำให้หายใจไม่ออกที่ทำให้อัตราการเสียชีวิตเพิ่มสูงขึ้นเมื่อเทียบกับช่วงเวลาเดียวกันเมื่อปีก่อน และเสริมว่าโรงเก็บศพของเมืองแทบจะรับจำนวนศพมากกว่า 1,300 ศพไม่ไหว คลื่นความร้อนเป็นสิ่งที่ไม่เคยปรากฏในรัสเซียมาเป็นเวลานานกว่า 1,000 ปีมาแล้ว และอาจทำให้มีผู้เสียชีวิตแล้วมากถึง 15,000 คน
ไฟป่าได้ส่งผลกระทบต่อพื้นที่ซึ่งปนเปื้อนจาก[[ภัยพิบัติเชียร์โนบีล]] โดยเฉพาะอย่างยิ่ง โดยรอบ[[แคว้นบรีอันสค์]]และพื้นที่ชายแดนที่ติดต่อกับ[[เบลารุส]]และ[[ยูเครน]] เนื่องจากไฟป่า อนุภาคของพื้นดินและพืชซึ่งได้รับ[[การสลายตัวของสารกัมมันตรังสี|การปนเปื้อนกัมมันตรังสี]]อาจปลดปล่อยกัมมันตรังสีขึ้นสู่อากาศและแพร่ขยายกว้างขึ้นไปอีก รัฐบาลรัสเซียระบุว่าไม่มีระดับกัมมันตรังสีที่เพิ่มขึ้นอย่างเห็นได้ชัด ไม่ขณะที่กลุ่ม[[กรีนพีซ]]กล่าวโทษรัฐบาลในการปฏิเสธดังกล่าว
แวลแลก

แวลแลก  เป็นปิศาจที่เอ่ยถึงในหนังสือคุณไสยแบบโกเอเชียเรื่อง "กุญแจแห่งซาโลมอน" ซึ่งบางฉบับเขียนชื่อปิศาจนี้ว่า "'Ualac" หรือ "Valak" ฉบับของทอมัส รู้ดด์ เขียนว่า "Valu" หนังสือของโยฮันน์ เวเยอร์ เรื่อง "Pseudomonarchia Daemonum" ซึ่งเขียนชื่อปิศาจว่า "Volac" และหนังสือเรื่อง "Liber Officium Spirituum" ซึ่งเขียนว่า "Coolor" หรือ "Doolas" ตลอดจนเรื่อง "Munich Manual of Demonic Magic" ที่ออกนามปิศาจว่า "Volach" เอกสารเหล่านี้ระบุว่า ปิศาจดังกล่าวเป็นเด็กชายมีปีกเหมือนเทวดา มีพาหนะคือมังกรสองหัว อำนาจค้นหาขุมทรัพย์
มูรมูร

ในปิศาจวิทยา มูรมูร  เป็นดยุกหรือเอิร์ลแห่งนรกผู้มีอสูรใต้บังคับบัญชา 30 กองและเป็นปิศาจตนที่ 54 ในบท "อาร์สโกเอเทีย" จากหนังสือกุญแจย่อยของโซโลมอน ชื่ออื่นๆของมูรมูรก็คือ มูรมุส  และ มูรมุกซ์ 
มูรมูรจะสอนปรัชญาและสามารถเรียกวิญญาณของคนที่ตายไปแล้วให้ปรากฏต่อผู้อัญเชิญเพื่อถามคำถามต่างๆได้ตามต้องการ มูรมูรจะปรากฏตัวเป็นทหารผู้มีกริฟฟอนหรือแร้งเป็นพาหนะ ก่อนมูรมูรปรากฏตัวนั้นจะมีทูตเป่าแตรทรัมเป็ตนำมาด้วยสองตน
ชื่อมูรมูรนั้นมาจากภาษาละติน หมายถึงเสียงกระซิบ เสียงพึมพำ หรือ เสียงแตร
เวลามาตรฐานจีน

เวลามาตรฐานจีน หรือ เวลาปักกิ่ง เป็นเขตเวลาซึ่งใช้ในจีนแผ่นดินใหญ่ โดยเร็วกว่าเวลาสากลเชิงพิกัดอยู่ 8 ชั่วโมง (UTC+8) ในขณะที่ประเทศอื่นในเอเชียตะวันออก รวมไปถึงมาเลเซียและฟิลิปปินส์ ได้ใช้เขตเวลาเดียวกันนี้ เพียงแต่ใช้ชื่อเรียกแตกต่างกันเท่านั้น 
ประเทศจีนเคยใช้เวลาออมแสงระหว่างปี ค.ศ. 1986-1991 แต่ปัจจุบันได้ถูกยกเลิกแล้ว
เขตเวลาอื่นในจีนแผ่นดินใหญ่.
ถึงแม้ว่าเขตเวลาอย่างเป็นทางการของจีนจะเป็นเวลาปักกิ่งเพียงอย่างเดียว รัฐสภาประชาชนแห่งเขตปกครองตนเองซินเจียงอุยกูร์ เนื่องจากที่ตั้งทางภูมิศาสตร์อยู่ทางตะวันตกสุดของประเทศ จึงได้ประกาศเขตเวลาอุรุมชี (UTC+6) ช้ากว่าเวลาปักกิ่งไปสองชั่วโมง และถึงแม้ว่าจะไม่ได้รับการรับรองอย่างเป็นทางการ แต่พลเมืองในท้องถิ่นก็ใช้กันอย่างกว้างขวาง
โอซูร์ดาโตนัมมูราโต

โอซูร์ดาโตนัมมูราโต (แปลว่า "The Soldier in Love") บางครั้งเรียกสั้นๆ ว่า โอซูร์ดาโต  เป็นเพลงที่แต่งโดยเอนริโก แคนนิโอ (1874 - 1949) แต่งคำร้องภาษานาโปลีโดยอานีเอลโล กาลีฟาโน (1870 - 1919) ชาวเนเปิลส์ เมื่อ ค.ศ. 1915 เนื้อร้องบรรยายถึงความโศกเศร้าของทหารอิตาลีที่ต้องจากคนรัก ไปอยู่ท่ามกลางสนามรบ ในช่วงสงครามโลกครั้งที่หนึ่ง 
เพลงนี้เป็นเพลงภาษานาโปลีเพลงหนึ่งที่มีชื่อเสียงที่สุด และได้ถูกนำมาร้องใหม่หลายครั้ง ฉบับหนึ่งที่มีชื่อเสียง คือฉบับที่ขับร้องโดยอันนา มัญญานี (1908 – 1973) นักแสดงชาวอิตาลีในภาพยนตร์โทรทัศน์ปี ค.ศ. 1970 เรื่อง "La sciantosa" เนื้อหาเกี่ยวกับนักร้องหญิงสูงวัยที่เข้าไปในค่ายทหารเพื่อขับร้องเพลงให้กำลังใจทหารบาดเจ็บจากการสู้รบ และร้องเพลงโอซูร์ดาโตนี้ด้วยความรู้สึกสะเทือนใจ , ฉบับที่ขับร้องโดยมัสซีโม รานีเอรี , อันเดรอา โบเชลลี, ลูชาโน ปาวารอตตี และเดอะคอรร์ส 
เพลงนี้ยังถูกนำไปใช้เป็นเพลงเชียร์กีฬาแบบไม่เป็นทางการของสโมสรฟุตบอลนาโปลี และถูกนำมาสร้างเป็นภาพยนตร์ในชื่อเดียวกับชื่อเพลง คือ "'O surdato 'nnammurato" ในปี ค.ศ. 1983
คริสต์

คริสต์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อภินิหารตำนานแห่งนาร์เนีย ตอน ผจญภัยโพ้นทะเล

อภินิหารตำนานแห่งนาร์เนีย ตอน ผจญภัยโพ้นทะเล  ภาพยนตร์ในชุดของ ตำนานแห่งนาร์เนีย จากหนังสือเรื่อง ผจญภัยโพ้นทะเล
เรื่องย่อ.
เอ็ดมันด์ และลูซี่ พรีเวนซี่ พร้อมกับยูซตาสลูกพี่ลูกน้องของพวกเขาถูกดูดกลืนเข้าไปยังภาพวาด ถูกส่งกลับไปยังนาร์เนียและเรือดอว์น เทรดเดอร์อันงดงาม พวกเขาร่วมมือกับกษัตริย์แคสเปี้ยนและหนูนักรบผู้มีนามว่ารีพิชีป เพื่อภารกิจที่กุมชะตาแห่งนาร์เนียเอาไว้ เหล่านักเดินทางผู้กล้าผ่านพ้นสิ่งล่อตาล่อใจอันยิ่งใหญ่ เมื่อพวกเขาเดินทางไปยังเกาะลึกลับต่างๆ มีการเผชิญหน้าอย่างเอาเป็นเอาตายกับสิ่งมีชีวิตแห่งเวทมนตร์ และเหล่าศัตรูผู้ชั่วร้าย รวมไปถึงการกลับมารวมตัวกับเพื่อนและผู้คุ้มกันของพวกเขาอย่าง “ราชสีห์ผู้ยิ่งใหญ่” อัสลาน
อะนะตะนะชิเดะวะอิกิเตะยุเกะไน

อะนะตะนะชิเดะวะอิกิเตะยุเกะไน (; โรมาจิ: "Anata Nashi de wa Ikite Yukenai")  เป็นซิงเกิลเปิดตัวของวง เบอร์รีซ์โคโบ CD ซิงเกิล เริ่มจำหน่ายวันที่ 3 มีนาคม พ.ศ. 2547 (ค.ศ. 2004) ในเครื่องหมายการค้า PICCOLO TOWN รหัสสินค้า PKCP-5036 DVD ซิงเกิลวี วางจำหน่ายวันที่ 13 มีนาคม พ.ศ. 2547 (ค.ศ. 2004) รหัสสินค้า PKBP-5016
Oricon และ ยอดขาย.
 ยอดขายทั้งหมด: 15,315
ไฟติงโพสวะดะเตะจะไน!

ไฟทิงโพสวะดะเตะจะไน! (; โรมาจิ: "Fighting Pose wa Date ja nai!")  เป็นซิงเกิลที่ 2 CD ซิงเกิล เริ่มจำหน่ายวันที่ 28 เดือนเมษายน ค.ศ. 2004 ในเครื่องหมายการค้า PICCOLO TOWN รหัสสินค้า PKCP-5037 DVD ซิงเกิลวี วางจำหน่ายวันที่ 12 เดือนพฤษภาคม 2004 รหัสสินค้า PKBP-5017
เพลงสรรเสริญพระบารมี

คำว่า "เพลงสรรเสริญพระบารมี"  โดยการแปลเทียบเคียงจากชื่อเพลงสรรเสริญพระบารมีของไทย (แปลตามตัวว่า เพลงยอพระเกียรติพระมหากษัตริย์) เพลงชนิดนี้เป็นเพลงปลุกใจชนิดหนึ่ง โดยมากจะคล้ายคลึงกับเพลงชาติ แต่มักใช้กับบรรดาพระมหากษัตริย์และพระราชวงศ์ต่าง ๆ โดยเฉพาะ เนื้อหาของเพลงมักเป็นไปในทางถวายพระพรแด่สถาบันพระมหากษัตริย์ 
เพลงประเภทนี้นิยมบรรเลงในยามที่พระมหากษัตริย์และพระราชวงศ์เสด็จออกในที่สาธารณะ เช่น การเสด็จพระราชดำเนินเยือนประเทศต่าง ๆ การเสด็จออกมหาสมาคม และการเสด็จพระราชดำเนินในที่ต่าง ๆ อย่างเป็นทางการ นอกจากนี้ยังใช้บรรเลงในวาระโอกาสสำคัญของพระราชวงศ์ เช่น วันเฉลิมพระชนมพรรษาในพระบาทสมเด็จพระเจ้าอยู่หัวและสมเด็จพระบรมราชินีทุกรัชกาล เป็นต้น บรรเลงและเวอร์ชัน ทุกฉบับ
ธิติมา ประทุมทิพย์

ธิติมา ประทุมทิพย์ ชื่อเล่น แอน เป็นนักร้องหญิงชาวไทย เข้าสู่วงการโดยการเป็นสมาชิกวงคูณสามซูเปอร์แก๊งค์ (X3 Super Gang) ภายหลังได้ออกอัลบั้มเดี่ยว และมีผลงานอย่างต่อเนื่อง โดยมีเพลงที่ได้รับความนิยมได้แก่ เพลง เสียงของหัวใจ, ฉันขอโทษ, เจ็บช้ำช้ำ, จดหมายจากพระจันทร์, เลือกเป็นคนที่รักเธอ และเพลง คนไม่น่าสงสาร เป็นต้น
ประวัติ.
ธิติมา ประทุมทิพย์ เกิดเมื่อวันที่ 4 กรกฎาคม พ.ศ. 2522 จบการศึกษาระดับประถมศึกษาที่โรงเรียนดรุโณทยาน และเข้าศึกษาต่อระดับมัธยมศึกษาที่โรงเรียนสามเสนวิทยาลัย หลังจากนั้นได้ศึกษาต่อที่คณะนิเทศศาสตร์ จุฬาลงกรณ์มหาวิทยาลัย แอนมีพี่สาวซึ่งเป็นนักร้องเช่นกัน คือ อุ้ม อริยา ประทุมทิพย์
แอน มีความสนใจในการร้องเพลงตั้งแต่เด็ก และเริ่มประกวดร้องเพลงตั้งแต่อายุ 3 ขวบ ได้รับรางวัลจากการประกวดร้องเพลงมากมาย อย่างเช่นรางวัลดีเด่นจากรายการการประกวด Thailand Junior Singing Contest และอีก 6 ปีถัดมา เธอก็ชนะการประกวดรายการ Johnny Walker Star Search พร้อมทั้งได้เซ็นสัญญาเป็นศิลปินในสังกัดกรีนบีนส์
แอน เริ่มเป็นที่รู้จักจากการร้องเพลงประกอบละครเรื่อง "คู่รัก" ในเพลง "รักใช่ไหม" ต่อมาได้มีผลงานกับวงคูณสามซูเปอร์แก๊งค์ ร่วมกับ คณิตกุล เนตรบุตร สืบสกล สืบสหการ และสืบสกุล สืบสหการ มีผลงานออกมา 2 อัลบั้ม ก่อนที่ทางวงจะยุบไป โดย แอน ได้มีผลงานเพลงทั้งในรูปแบบศิลปินเดี่ยว และร่วมกับศิลปินอื่น ๆ อีกมากมายในสังกัดกรีนบีนส์ ก่อนจะย้ายมาสังกัดลักษ์มิวสิก นอกจากนี้ แอน ยังเป็นเจ้าของและครูสอนร้องเพลงที่ H.O.P.S. (House of Pro Studio)
ด้านชีวิตส่วนตัว สมรสกับแฟนหนุ่มนอกวงการ ดร.กนิษฐ์ ตะปะสา หรือ วัษ เมื่อวันที่ 7 มีนาคม พ.ศ. 2557 ณ โรงแรมคิง พาวเวอร์ หลังจากคบหาดูใจกันมา 11 ปี
ผลงานเพลง.
คูณสามซูเปอร์แก๊งค์.
อัลบั้ม X3 Super Gang วางแผง 30 ก.ย. 40.
ซิงเกิลเดี่ยว
อัลบั้ม คูณ 3 ช่อง 2 วางแผง 21 พ.ค. 41.
ซิงเกิลเดี่ยว
โปรเจกต์พิเศษ.
อัลบั้ม ดิน ฟ้า อารมณ์ วางแผง 23 ก.ย. 42.
ซิงเกิล
อัลบั้ม ปั่น Be Cool วางแผง 25 ก.ย. 44.
ซิงเกิล
อัลบั้ม Fullmoon Duet วางแผง 25 มี.ค. 46.
ซิงเกิล
ร็อคแมนเอ็กเซ่ 5

ร็อคแมนเอ็กเซ่ 5 (; โรมาจิ: "Rokkuman Eguze Faibu") หรือ เมกาแมน แบทเทิลเน็ตเวิร์ค 5 เป็นวิดีโอเกมชุดร็อคแมนเอ็กเซ่ลำดับที่ 5 ผลิตโดยแคปคอม วางจำหน่ายในรูปแบบเกมบอยแอควานซ์
มี 2 เวอร์ชันคือ ทีม ออฟ บลูส์ (チーム オブ ブルース, Team ProtoMan) วางจำหน่ายเมื่อวันที่ 9 ธันวาคม ค.ศ. 2004 และ ทีม ออฟ คาร์เนล (チーム オブ カーネル, Team Colonel) วางจำหน่ายเมื่อวันที่ 24 กุมภาพันธ์ ค.ศ. 2005 ที่วางจำหน่ายในสามเดือนหลัง ต่อมาได้ทำเวอร์ชันใหม่ในรูปแบบของ นินเท็นโด DS ในชื่อ ร็อคแมนเอ็กเซ่ 5DS ทวินลีดเดอร์ส (ロックマンエグゼ5DS ツインリーダーズ) เมื่อวันที่ 21 กรกฎาคม ค.ศ. 2005
เนื้อเรื่อง.
เน็ตโตะและเพื่อนๆ ได้ไปศูนย์วิจัยที่พ่อทำงานเพื่อชมผลงานชิ้นใหม่ แต่ว่าเนบิวล่าได้ลักพาตัวยูอิจิโร่พร้อมชิง PET ของเดคาโอะ, เมลล์, ไยโตะไปด้วย ในเวลาเดียวกันศูนย์วิทยาศาสตร์ได้มีการก่อตั้งทีมเพื่อต่อต้านการรุกรานระบบอินเทอร์เน็ตจากพวกเนนิวล่า ด้วยปฏิบัติการลิเบอร์เรท
 หัวหน้าทีมบลูส์ทำหน้าที่รวบรวมสมาชิกต่างๆเพื่อปลดแอเรียมืดของเนบิวล่า
; บลูส์ (ブルース)
 เน็ตนาวิของเอนซัน
 ลูกสาวของเก๊าส์อดีตสมาชิกกอสเปล ในช่วงแรกต้องการแก้แค้นแทนพ่อของเธอที่ถูกจับกุมภายหลังได้กลับใจและเข้าเป็นสมาชิกทีมบลูส์ในที่สุด
; แม็กเน็ตแมน (マグネットマン)
เน็ตนาวิของเก๊าส ปัจจุบันเป็นของเทสึระ
อดีตนักขับเฮลิคอปเตอร์มือหนึ่งในประเทศสหรัฐอเมริกา
; ไจโรแมน (ジャイロマン)
เน็ตนาวิของชาลี สามารถแปลงเป็นเฮลิคอปเตอร์
ช่างทำดอกไม้ไฟไซเบอร์ เป็นคนชอบทำดอกไม้ไฟอย่างมาก
; นาปาล์มแมน (ナパームマン)
เน็ตนาวิของเนนจิ
 เจ้าหน้าที่ทหารของกองทัพในประเทศชาโร มีอายุมากกว่าเน็ตโตะ 1 ปี เป็นคนที่เข้าร่วมทีมจากคำแนะนำของเอ็นซัน
; เซิร์ซแมน (サーチマン)
เน็ตนาวิของไรกะ
 นักเวชศาสตร์หญิงจากประเทศโจยน่า เข้ามาในประเทศนิฮงเพื่อตามหาพืชสมุนไพรไปรักษาปู่ที่กำลังป่วยอยู่ มีนิสัยร่าเริง
; เมดี้ (メディ)
เน็ตนาวิของจัสมิน มีความสามารถในการรักษา
; คาร์เนล (カーネル)
; ไนท์แมน (ナイトマン)
; ชาโดว์แมน (シャドーマン)
; โทมาฮอว์กแมน (トマホークマン)
; นัมเบอร์แมน (ナンバーマン)
; โทดแมน (トードマン)
ปู่ของเน็ตโตะ
สุนัขของทาดาชิ
เน็ตนาวิตัวที่ 4 ของเมจิน มีต้นแบบมาจากนักกีฬาอเมริกันฟุตบอล
เน็ตนาวิสีน้ำเงินมีปีกติดอยู่ที่หลัง
โลกยามเช้า

โลกยามเช้า เป็นรายการโทรทัศน์ ที่นำเสนอข่าวต่างประเทศ และสาระความรู้จากทั่วโลก ในลักษณะผสมผสานเชื่อมโยงกับสังคมไทย ผลิตโดย ฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท บีอีซี-เทโร เอ็นเทอร์เทนเมนท์ จำกัด (มหาชน) ออกอากาศทุกวันจันทร์–วันศุกร์ เวลา 04.05–04.30 น. ทางไทยทีวีสีช่อง 3 ช่อง 3 เอสดี และ วิทยุครอบครัวข่าว และตั้งแต่วันจันทร์ที่ 3 ธันวาคม พ.ศ. 2555 รวมเป็นช่วงหนึ่งของรายการครอบครัวข่าวเช้า สำหรับวันจันทร์ - ศุกร์ สำหรับรายการในทุกวันเสาร์-วันอาทิตย์ ซึ่งออกอากาศเวลา 05.10–05.35 น. ใช้ชื่อว่า "โลกยามเช้าสุดสัปดาห์" ซึ่งนำรายงานวิเคราะห์หรือการสัมภาษณ์บุคคล ที่เผยแพร่โดยสำนักข่าวต่างประเทศ มานำเสนอด้วยการบรรยายเป็นภาษาไทย
ทั้งนี้ ชื่อรายการ "โลกยามเช้า" มาจากชื่ออดีตรายการวิทยุในช่วงเช้าของสมเกียรติ อ่อนวิมล โดยเมื่อร่วมกับ บมจ.บีอีซี-เทโรฯ ผลิตเป็นรายการโทรทัศน์ สมเกียรติจึงเป็นพิธีกรด้วยตนเองในระยะแรก ก่อนจะมอบหมายให้แคลร์ ปัจฉิมานนท์ เป็นผู้ดำเนินรายการแทน
จนกระทั่งต่อมา มีการเปลี่ยนแปลงรูปแบบรายการอีก ทีมผู้ดำเนินรายการจึงเปลี่ยนเป็นชุดใหม่ด้วย ปี 2562 ทางช่อง 3 ได้มีการปรับเนื้อหารายการ โดยมีเนื้อหารายงานจากสำนักข่าวต่างประเทศที่ทั่วโลก ทั้งประเด็น การเมือง เศรษฐกิจ สังคม เทคโนโนโลยี รวมถึงแง่มุมวัฒนธรรม ความบันเทิง ช่วงแรกคือ ข่าวต่างประเทศประจำวัน การคาดการณ์และการวิเคราะห์ ข่าวที่มีผลกระทบต่อสังคมโลกโดยเลือกเฉพาะทีมีความเชื่อมโยงต่อสถานการณ์ในไทย ช่วงอื่นเช่น "Morning Tech" นำเสนอข่าวเทคโนโลยีกับเทรนด์ความรู้ยอดนิยมจากทั่วโลก ข่าวสารในแวดวงเทคโลโลยี นวัตกรรมและแอปพลิเคชัน นอกจากนี้ยังมีช่วง "โลกบันเทิงยามเช้า"เสนอข่าวคนดังในวงการบันเทิงฮอลลีวูดและเอเชีย ทั้งผลงานเพลงและภาพยนตร์ ตลอดจนการให้คะแนนของนักวิจารณ์ ดำเนินรายการโดย ศมจรรย์ จรุงวัฒน์
โลกยามเช้า ยุติรายการในวันที่ 31 มีนาคม 2563 อันเนื่องมาจากการปรับผังรายการ หลังจากการสิ้นสุดของช่อง 3 อนาล็อก รวมระยะเวลาออกอากาศ 16 ปี
ปัจจุบัน รายการ โลกยามเช้า กลับมาเป็นรูปแบบรายการวิทยุอีกครั้ง โดยออกอากาศทางสถานีวิทยุเอ็มคอตเรดิโอ FM.96.5 MHz. คลื่นความคิด และ ยูทูป Thinkingradio ของ อสมท. ทุกวันจันทร์-ศุกร์ เวลา 05.00-06.00 น. ดำเนินรายการโดย สมเกียรติ อ่อนวิมล
เรื่องเล่าเสาร์–อาทิตย์

เรื่องเล่าเสาร์–อาทิตย์ เป็นรายการโทรทัศน์ไทยประเภทเล่าข่าวในวันเสาร์–อาทิตย์ ออกอากาศครั้งแรกเมื่อวันที่ 2 ตุลาคม พ.ศ. 2547 โดยมีรูปแบบเป็นการออกอากาศในช่วงเช้าของวันหยุด ก่อนที่ตั้งแต่วันที่ 6 มกราคม พ.ศ. 2550 จะปรับรูปแบบให้มีรูปแบบเดียวกับเรื่องเล่าเช้านี้ คือมี สรยุทธ สุทัศนะจินดา เป็นผู้ประกาศข่าวหลัก ร่วมกับผู้ประกาศข่าวที่ไม่ได้อ่านข่าวในรายการเรื่องเล่าเช้านี้ และย้ายไปออกอากาศในช่วงสายหรือช่วงเที่ยงของวันแทน ปัจจุบันสรยุทธดำเนินรายการคู่กับปรินดา คุ้มธรรมพินิจ (วันเสาร์) และอริสรา กำธรเจริญ (วันอาทิตย์) ผลิตโดยฝ่ายข่าว ช่อง 3 เอชดี ร่วมกับบริษัท ชัดถ้อยชัดคำ จำกัด ของสรยุทธ ออกอากาศทุกวันเสาร์–อาทิตย์ เวลา 10:15–12:15 น. ทางช่อง 3 เอชดี รวมทั้งเผยแพร่ผ่านทางช่องทางสื่อสังคมของเรื่องเล่าเช้านี้
รูปแบบรายการ.
รูปแบบที่ 1 (พ.ศ. 2547 - 2549).
เรื่องเล่าเสาร์–อาทิตย์ เดิมเป็นรายการภาคเช้าที่ บีอีซี-เทโร เอ็นเตอร์เทนเม้นท์ โดยบางกอกการละคอนผลิตขึ้น เพื่อให้ผู้ชมได้รับชมข่าวสารในช่วงเช้าของวันหยุด ออกอากาศตั้งแต่เวลา 07:00 น. เป็นต้นไป ดำเนินรายการโดย กฤษณะ ละไล (สกุลเดิม: ชัยรัตน์), อรอุมา เกษตรพืชผล และแอนดรูว์ บิ๊กส์ โดยออกอากาศครั้งแรกเมื่อวันที่ 2 ตุลาคม พ.ศ. 2547 และออกอากาศในรูปแบบนี้ครั้งสุดท้ายเมื่อวันที่ 31 ธันวาคม พ.ศ. 2549 หลังจากนั้น ช่อง 3 ได้ปรับรูปแบบรายการเรื่องเล่าเสาร์–อาทิตย์ ให้มีรูปแบบเดียวกับเรื่องเล่าเช้านี้ โดยนำสรยุทธมาจัดรายการเป็นแกนหลักตั้งแต่ปี พ.ศ. 2550 และย้ายไปออกอากาศในช่วงสายค่อนไปทางกลางวัน ส่วนเรื่องเล่าเสาร์–อาทิตย์ รูปแบบเดิม ได้ปรับเปลี่ยนเป็น "ก๊วนข่าวเช้าวันหยุด", "คิดเช่นเห็นต่าง" และ "ข่าวเช้าวันหยุด" ตามลำดับ
รูปแบบที่ 2 (พ.ศ. 2550 - ปัจจุบัน).
ในปี พ.ศ. 2550 ช่อง 3 และบีอีซี-เทโร ได้ปรับเปลี่ยนรูปแบบรายการเรื่องเล่าเสาร์–อาทิตย์ ให้มีรูปแบบเดียวกับเรื่องเล่าเช้านี้ แต่ปรับเป็นการจัดรายการคู่กันระหว่างสรยุทธ สุทัศนะจินดา ผู้ประกาศข่าวหลักจากรายการเรื่องเล่าเช้านี้ ร่วมกับผู้ประกาศข่าวอีก 1 คน เพื่อเว้นให้ผู้ประกาศข่าวหญิงจากเรื่องเล่าเช้านี้ได้พักผ่อน เช่น สู่ขวัญ บูลกุล, ภาษิต อภิญญาวาท, กฤติกา ขอไพบูลย์ เป็นต้น (โดยจะมีเพียงบางครั้งที่ผู้ประกาศข่าวหญิงจากรายการเรื่องเล่าเช้านี้มาจัดรายการคู่กับสรยุทธในเรื่องเล่าเสาร์–อาทิตย์) ทำให้บริษัท ไร่ส้ม จำกัด และบริษัท ชัดถ้อยชัดคำ จำกัด ของสรยุทธ เข้ามามีบทบาทในการร่วมผลิตรายการนี้ด้วยเช่นกัน นอกจากนี้ยังปรับเปลี่ยนเวลาออกอากาศเป็นช่วงสายค่อนไปทางกลางวัน โดยรูปแบบใหม่นี้เริ่มออกอากาศครั้งแรกเมื่อวันที่ 6 มกราคม พ.ศ. 2550
ภายหลังจากสรยุทธกลับมาจัดรายการอีกครั้งหลังได้รับการพักโทษและได้รับพระราชทานอภัยโทษในปี พ.ศ. 2564 ทำให้รายการข่าวช่อง 3 ทั้งหมดมีเรตติ้งโดยรวมเพิ่มขึ้น รวมถึงทำให้มีอัตราขายโฆษณาในรายการเหล่านี้มากขึ้น มีรายการข่าวบางรายการที่ขายโฆษณาได้เต็มรายการ ช่อง 3 จึงเพิ่มเวลารายการข่าวอีกครั้งในช่วงเดือนเมษายน พ.ศ. 2565 ในรายการข่าวที่ออกอากาศในวันเสาร์–อาทิตย์ ซึ่งเรื่องเล่าเสาร์–อาทิตย์ ของสรยุทธ ก็ได้เวลาออกอากาศเพิ่มขึ้นเช่นกันที่ 10-15 นาที
เดอะคลาสสิคัลคอนสไปเรซี

เดอะคลาสสิคัลคอนสไปเรซี  ของ เอพิกา ที่เป็นแผ่นบันทึกการแสดงสดในรูปแบบซีดีแผ่นคู่ของวง Symphonic Metal จากฮอลแลนด์ ไต่ชึ้นชาร์ตเพลงในบ้านเกิดสูงถึงอันดับที่ 23 และอยู่อันดับที่ 100 น เบลเยี่ยม
อัลบั้มนี้จะถูกวางขายในวันที่ 19 พฤษภาคมนี้ที่อเมริกา ผ่านทาง Nuclear Blast Records ซึ่งเป็นคอนเสิร์ตที่บันทึกมาจากงาน Miskolc International Opera Festival ที่ประเทศฮังการี เมื่อวันที่ 14 มิถุนายน ปี 2008 ซึ่งใช้วงออเครสต้าถึง 40 ชีวิต และวงประสานเสียงอีกกว่า 30 คน ร่วมแสดงอยู่ด้วย และเป็นครั้งแรกที่ทางวงนำเพลงจาก ซิงเกิล และอัลบั้ม The Score มาเล่นสด
โมนีกา เบลลุชชี

โมนีกา อันนา มารีอา เบลลุชชี  เกิดเมื่อวันที่ 30 กันยายน ค.ศ. 1964 เป็นนักแสดงและนางแบบชาวอิตาลี
โมนีกา เบลลุชชี เกิดที่เมืองซิตตาดีกัสเตลโล แคว้นอุมเบรีย ทางตอนกลางของอิตาลี เริ่มทำงานเป็นนางแบบตั้งแต่อายุ 16 ปี ขณะกำลังเรียนวิชากฎหมายที่มหาวิทยาลัยเปรูจา เธอเริ่มมีชื่อเสียงในแวดวงนางแบบตั้งแต่ ค.ศ. 1989 หลังจากย้ายไปอยู่ที่เมืองมิลาน เป็นนางแบบในสังกัดอีลิท โมเดล และมีชื่อเสียงในปารีสและนิวยอร์ก
โมนีกา เบลลุชชี เริ่มมีผลงานแสดงภาพยนตร์ตั้งแต่ปี ค.ศ. 1992 แสดงประกอบเป็นเจ้าสาวของแดรกคิวลา ในภาพยนตร์เรื่อง "Bram Stoker's Dracula" กำกับโดยฟรานซิส ฟอร์ด คอปโปลา เริ่มมีชื่อเสียงเป็นที่รู้จักจากบทนำในภาพยนตร์ "Malèna" (มาเลน่า ผู้หญิงสะกดโลก) กำกับโดยจูเซปเป ทอร์นาทอเร และบทบาทที่เป็นที่จดจำ คือบทเพอร์ซิโฟเน ใน "เดอะ เมทริกซ์ รีโหลดเดด" และ "เดอะ เมทริกซ์ เรฟโวลูชั่นส์" กำกับโดยพี่น้องวาชอฟสกี และบทแมรี แมกดาลีน ใน "เดอะ แพสชั่น ออฟ เดอะ ไครสต์" กำกับโดยเมล กิบสัน
ในปี 2015 โมนีกา เบลลุชชีได้รับเลือกให้แสดงใน "องค์กรลับดับพยัคฆ์ร้าย" ภาพยนตร์ในชุดเจมส์ บอนด์ ลำดับที่ 24 โดยเธอจะเป็นสาวบอนด์ที่มีอายุมากที่สุด
จูเซปเป ทอร์นาทอเร

จูเซปเป ทอร์นาทอเร  ผู้กำกับภาพยนตร์ นักเขียนบท และผู้อำนวยการสร้างภาพยนตร์ชาวอิตาลี
จูเซปเป ทอร์นาทอเร เกิดที่เมืองบาเกอร์เรีย ใกล้เมืองปาแลร์โม ซิซิลี อิตาลี เริ่มสนใจวงการแสดงและการสร้างภาพยนตร์ตั้งแต่อายุ 16 ปี โดยเริ่มจากการเป็นช่างภาพ และสร้างภาพยนตร์สารคดีเรื่องแรก ชื่อ "Le minoranze etniche in Sicilia" (Ethnical minorities in Sicily) ได้รับรางวัลจากการประกวดในเทศกาลภาพยนตร์ กำกับภาพยนตร์เรื่องยาวเรื่องแรก "Il Camorrista" ในปี ค.ศ. 1985
ผลงานที่สร้างชื่อให้จูเซปเป ทอร์นาทอเร คือภาพยนตร์เรื่องที่สอง "Nuovo Cinema Paradiso" (1989) ได้รับรางวัล Special Jury Prize ในงานเทศกาลภาพยนตร์เมืองคานส์ และรางวัลภาพยนตร์ภาษาต่างประเทศยอดเยี่ยม รางวัลออสการ์ 
จากนั้น ภาพยนตร์ "L'Uomo delle stelle" (The Star Maker) ได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศ ประจำปี 1995 ตามด้วย "The Legend of 1900" (1998) และ "Malèna" (2000) ก็ได้รับความนิยม
ฮิปโปแคมปัส

ฮิปโปแคมปัส  เป็นส่วนประกอบที่สำคัญของสมองของมนุษย์และสัตว์เลี้ยงลูกด้วยนมอื่น ๆ ฮิปโปแคมปัสเป็นส่วนหนึ่งของระบบลิมบิก (limbic system) ซึ่งมีบทบาทสำคัญในการสร้างความทรงจำระยะยาวและการกำหนดทิศทางในที่ว่าง โครงสร้างนี้มีลักษณะเป็นคู่อยู่ด้านข้างซ้ายและขวาของสมองเหมือนกับซีรีบรัล คอร์เท็กซ์ ในมนุษย์และไพรเมตชนิดอื่น ๆ ฮิปโปแคมปัสวางตัวในสมองกลีบขมับส่วนใกล้กลาง (medial temporal lobe) ของสมองภายใต้พื้นผิวเปลือกคอร์เท็กซ์ รูปร่างของฮิปโปแคมปัสมีลักษณะโค้งจนนักกายวิภาคศาสตร์ในยุคแรกเปรียบเทียบว่าเหมือนกับเขาของแกะ  หรือเหมือนม้าน้ำ ดังจะเห็นจากชื่อ "ฮิปโปแคมปัส" มาจากภาษากรีกของคำว่าม้าน้ำ (กรีก: ιππος, "hippos" = ม้า, καμπος, "kampos" = ปีศาจทะเล)
ในผู้ป่วยโรคอัลไซเมอร์ ฮิปโปแคมปัสนับเป็นหนึ่งในบริเวณของสมองที่ถูกทำลาย ทำให้มีปัญหาด้านความจำและการกำหนดทิศทางในระยะแรกของโรค นอกจากนี้ฮิปโปแคมปัสอาจถูกทำลายได้จากภาวะเลือดมีออกซิเจนน้อย (hypoxia), สมองอักเสบ (encephalitis), หรือภาวะชักของสมองกลีบขมับส่วนใกล้กลาง (medial temporal lobe epilepsy) ผู้ป่วยที่ฮิปโปแคมปัสถูกทำลายอย่างรุนแรงจะมีอาการสูญเสียความจำ
โพกรม

โพกรม หรือ การจลาจลโพกรม  เป็นลักษณะหนึ่งของการก่อความไม่สงบหรือการจลาจลในการต่อต้านกลุ่มคนกลุ่มใดกลุ่มหนึ่งที่อาจจะมีลักษณะร่วมกันทางชาติพันธุ์, ศาสนา, เชื้อชาติ หรืออื่น ๆ ที่อาจจะออกมาในรูปของการเข่นฆ่า หรือการทำลายทรัพย์สินบ้านเรือน, ธุรกิจ หรือศาสนสถานที่อาจจะเกิดขึ้นโดยมีการวางแผนล่วงหน้าหรือไม่มีก็ได้ คำนี้เดิมใช้ในการสร้างความเสียหายและทำร้ายชาวยิว แต่ในภาษาอังกฤษ “โพกรม” ไม่จำกัดเพียงการสร้างความเสียหายและทำร้ายเฉพาะแต่ชาวยิวเท่านั้นแต่ยังรวมถึงกลุ่มอื่น ๆ ที่กล่าวข้างต้น
ที่มาของคำว่า “โพกรม” ในภาษาอังกฤษ “Pogrom”  มาจากคำกิริยา “громить” ที่แปลว่าทำลาย, ก่อความวุ่นวาย, การทำลายอย่างรุนแรง ยูริ อาฟเนริบรรยาย “โพกรม” ว่าเป็น “การจลาจลโดยประชาชนผู้ถืออาวุธที่มัวเมาไปด้วยความเกลียดชังต่อผู้ที่ช่วยเหลือตนเองไม่ได้ขณะที่ตำรวจและทหารยืนดูอยู่โดยไม่เข้าเกี่ยวข้อง”
สังกัสสะ

สังกัสสะ  คือเมืองโบราณในสมัยพุทธกาล มีความสำคัญในฐานะเป็นเมืองที่เสด็จลงจากดาวดึงส์เทวโลกของพระสัมมาสัมพุทธเจ้า หลังจากที่พระองค์เสด็จไปทรงจำพรรษาที่ 7 หลังการตรัสรู้ ณ ดาวดึงส์ เพื่อทรงแสดงพระอภิธรรมปิฎกโปรดพุทธมารดา ปัจจุบันสังกัสสะตั้งอยู่ที่หมู่บ้านสังกิสสะ บะสันตะปุระ (Sankissa Basantapura) ในจังหวัดฟารุกาหบาท (Farrukhabad) รัฐอุตตรประเทศ ประเทศอินเดีย เมืองแห่งนี้ไม่ค่อยมีผู้แสวงบุญไปจาริกเท่าใดนัก เนื่องจากการเดินทางไปยังหมู่บ้านแห่งนี้ในปัจจุบันเป็นไปด้วยความยากลำบาก
ความสำคัญ.
นอกจากเมืองแห่งนี้จะเป็นสถานที่เสด็จลงจากดาวดึงส์เทวโลกของพระสัมมาสัมพุทธเจ้าแล้ว บริเวณที่ใกล้กับสังกัสสะนั้นคือที่ตั้งของเมืองกโนช์ หรือกเนาช์ ซึ่งมีชื่อในภาษาบาลีว่า "กณฺณกุช" และในภาษาสันสกฤตว่า "กานฺยกุพฺช" โดยเมืองกโนช์มีความสำคัญในหลังพุทธกาล คือในช่วงพุทธศตวรรษที่ 12 เมืองนี้ได้เป็นเมืองหลวงของพระเจ้าหรรษวรรธนะ (Haravardhana) ผู้ทรงเป็นพุทธศาสนูปถัมภกที่ยิ่งใหญ่พระองค์หนึ่งในประวัติศาสตร์พระพุทธศาสนา และเมืองกโนช์ได้เป็นที่มั่นสำคัญยิ่งแห่งหนึ่งของพระพุทธศาสนาในยุคนั้น โดยเมื่อหลวงจีนถังซำจั๋งได้มาเยี่ยมเมืองแห่งนี้ ท่านได้บันทึกไว้ว่ามีวัดกว่าร้อยวัด และมีพระอยู่ประจำกว่าหมื่นรูป ทั้งสงฆ์เถรวาทและมหายาน
การเบียดเบียน

การเบียดเบียน หรือ การบีฑา หรือ การประหัตประหาร  เป็นการจงใจไล่ทำร้ายหรือไล่สังหารบุคคลคนเดียวหรือกลุ่มชนอย่างเป็นระบบ ชนิดของ “การเบียดเบียน” ก็ได้แก่การเบียดเบียนศาสนา การเบียดเบียนชาติพันธุ์ และการเบียดเบียนทางการเมือง บางลักษณะที่กล่าวก็ซ้ำซ้อนกัน
การเบียดเบียนศาสนาที่เป็นที่รู้จักกันดีก็ได้แก่การเบียดเบียนคริสต์ศาสนิกชนในจักรวรรดิโรมัน ที่เกิดขึ้นตั้งแต่กลางคริสต์ศตวรรษที่ 1 ในสมัยของจักรพรรดิเนโรมาจนถึงต้นคริสต์ศตวรรษที่ 4 โดยเฉพาะในรัชสมัยของจักรพรรดิไดโอคลีเชียน การเบียดเบียนในจักรวรรดิโรมันมาลดน้อยลงเมื่อจักรพรรดิคอนสแตนตินที่ 1 ทรงประกาศให้ศาสนาคริสต์เป็นศาสนาประจำชาติจักรวรรดิโรมัน แต่การเบียดเบียนคริสต์ศาสนิกชนก็มิได้หยุดยั้งลงและยังคงดำเนินต่อมาด้วยเหตุผลที่ต่าง ๆ ไปจากในช่วงศาสนาคริสต์ยุคแรก เช่นการเบียดเบียนที่เกิดขึ้นในฝรั่งเศสระหว่างโรมันคาทอลิกและอูเกอโนต์ซึ่งเป็นโปรแตสแตนต์ชาวฝรั่งเศส
การเบียดเบียนบางครั้งก็อาจจะมาจากความเชื่องมงาย (superstition) เช่น การเบียดเบียนผู้มีภาวะผิวเผือก (Persecution of albinism) ทางตะวันออกของแอฟริกาเพราะความเชื่อที่ว่าคนเผือกเป็นผู้มีอำนาจเวทมนตร์พิเศษ
สงครามครูเสดครั้งที่ 9

สงครามครูเสดครั้งที่ 9  เป็นหนึ่งในสงครามครูเสดและเป็นสงครามครูเสดครั้งสุดท้าย ที่เกิดขึ้นระหว่างปี ค.ศ. 1271 – ค.ศ. 1272 เป็นสงครามที่ต่อสู้กันในตะวันออกใกล้ระหว่างฝ่ายผู้นับถือคริสต์ศาสนาและฝ่ายผู้นับถือศาสนาอิสลาม ในสงครามครั้งนี้ฝ่ายมุสลิมเป็นฝ่ายที่ได้รับชัยชนะ ที่เป็นผลทำให้สงครามครูเสดยุติลงในที่สุดและอาณาจักรครูเสดต่างๆ ในบริเวณลว้านก็สลายตัวไป
ทางฝ่ายคริสเตียนมีกำลังคนทั้งสิ้นประมาณ 60,000 คน โดยมีผู้นำที่รวมทั้ง สมเด็จพระเจ้าชาร์ลส์ที่ 1 แห่งเนเปิลส์, สมเด็จพระเจ้าฮิวจ์ที่ 3 แห่งไซปรัส, เจ้าชายเอ็ดเวิร์ดแห่งอังกฤษ, โบฮีมอนด์ที่ 6 แห่งอันติโอค, อบาคา ข่านแห่งมองโกล และ สมเด็จพระเจ้าชาร์ลส์ที่ 2 แห่งอาร์มีเนีย
ทางฝ่ายมุสลิมมีกำลังคนที่ไม่ทราบจำนวน โดยมีไบบาร์สเป็นผู้นำ
สงครามครูเสดครั้งที่ 9 บางครั้งก็รวมกับสงครามครูเสดครั้งที่ 8 ถือกันว่าเป็นสงครามครูเสดครั้งสุดท้าย และเป็นสงครามใหญ่สงครามสุดท้ายของยุคกลางในการที่ฝ่ายคริสเตียนพยายามยึดครองดินแดนศักดิ์สิทธิ์
เมื่อพระเจ้าหลุยส์ที่ 9 แห่งฝรั่งเศสไม่ทรงสามารถยึดตูนิสได้ในสงครามครูเสดครั้งที่ 8 เจ้าชายเอ็ดเวิร์ดแห่งอังกฤษก็เสด็จไปเอเคอร์ เพื่อเข้าร่วมในสงครามครูเสดครั้งที่ 9 แต่เป็นสงครามที่ทางฝ่ายคริสเตียนพ่ายแพ้ ซึ่งส่วนหนึ่งอาจจะเป็นเพราะพลังใจในการที่จะดำเนินการสงครามเหือดหายไป และเพราะอำนาจของมามลุค ในอียิปต์ขยายตัวมากขึ้น นอกจากนั้นผลของสงครามก็นำมาซึ่งการล่มสลายของที่มั่นต่างๆ ริมฝั่งทะเลเมดิเตอเรเนียนไปด้วยในขณะเดียวกัน
มนุษย์ช้าง

ดิ เอเลแฟนท์แมน หรือ มนุษย์ช้าง  เป็นภาพยนตร์อเมริกันที่ออกฉายในปี ค.ศ. 1980 กำกับโดยเดวิด ลินช์ อำนวยการสร้างโดยเมล บรูคส์ ดัดแปลงจากชีวิตจริงของ โจเซฟ เมอร์ริค (ในภาพยนตร์ใช้ชื่อว่า จอห์น เมอร์ริค ตามที่ระบุในหนังสือ "The Elephant Man and Other Reminiscences" (1923) เขียนโดยนายแพทย์เฟรเดริก เทรเวส) ชายชาวอังกฤษในคริสต์ศตวรรษที่ 19 ที่มีความผิดปกติตามร่างกาย เป็นเนื้องอกตามใบหน้าและระยางค์ เนื่องจากพันธุกรรม จนได้ฉายาว่า "มนุษย์ช้าง" ตามลักษณะภายนอกที่คล้ายกับเป็นโรคเท้าช้าง (Elephantiasis)
ภาพยนตร์นำแสดงโดย จอห์น เฮิร์ท แอนโทนี ฮอพกินส์ และแอนน์ แบนครอฟต์ บทภาพยนตร์เขียนโดยเดวิด ลินช์ ดัดแปลงจากบันทึกทางการแพทย์ของนายแพทย์เฟรเดริก เทรเวส และผลการศึกษาของแอชลีย์ มอนตากู นักมานุษยวิทยาชาวอเมริกัน ถ่ายทำเป็นภาพยนตร์ขาวดำ ก่อนหน้านั้นเคยถูกสร้างเป็นละครบรอดเวย์ในปี ค.ศ. 1979 นำแสดงโดยฟิลิปส์ แอนกลิม และเดวิด โบวี และได้รับรางวัลโทนี
ภาพยนตร์นำเสนอเรื่องราวของจอห์น เมอร์ริค ที่มีความผิดปกติทางร่างกาย จนถูกรังเกียจและดูหมิ่นเหยียดหยาม ถูกนำตัวไปแสดงร่วมกับคณะละครสัตว์ ทั้งที่ตัวเขามีสติปัญญาเฉลียวฉลาด แต่ก็แกล้งทำตัวเป็นคนสติไม่ดี นอกจากนั้นยังนำเสนอแง่มุมของศักดิ์ศรีแห่งความเป็นมนุษย์ การเรียนรู้คุณค่าของการมีชีวิตอยู่ 
ภาพยนตร์ประสบความสำเร็จทั้งรายได้และคำชื่นชม ได้รับการเสนอชื่อเข้าชิงรางวัลออสการ์ 8 รางวัล ในปี ค.ศ. 1981 รวมทั้งสาขาภาพยนตร์ยอดเยี่ยม และได้รับรางวัลบาฟตา สาขาภาพยนตร์ยอดเยี่ยม
ฌาราร์ต ปิเก

ฌาราร์ต ปิเก บาร์นาเบ็ว (เกิด 2 กุมภาพันธ์ ค.ศ. 1987) เป็นอดีตนักฟุตบอลอาชีพชาวสเปนจากแคว้นกาตาลุญญาที่เล่นในตำแหน่งเซ็นเตอร์แบ็ก เขาได้รับการยอมรับว่าเป็นหนึ่งในกองหลังที่ดีที่สุดในรุ่นของเขา
ปิเกเริ่มเล่นฟุตบอลด้วยการเป็นนักเตะฝึกหัดของบาร์เซโลนาตั้งแต่อายุ 10 ขวบใน ค.ศ. 1997 และเล่นอยู่ในทีมเยาวชนของบาร์เซโลนานานถึง 7 ปี จนอายุได้ 17 ปี แมนเชสเตอร์ยูไนเต็ดจึงซื้อตัวไปร่วมทีมใน ค.ศ. 2004 แต่ตลอด 4 ปีที่อยู่ในถิ่นโอลด์แทรฟฟอร์ดไม่ประสบความสำเร็จ เนื่องจากไม่มีโอกาสได้ลงเล่น พอถึง ค.ศ. 2008 บาร์เซโลนาได้ขอซื้อตัวกลับ เขาได้กลายเป็นกำลังสำคัญของทีมบาร์เซโลนาและเป็นหนึ่งในนักเตะชุดที่คว้าทริปเปิลแชมป์เป็นทีมแรกของสเปนในฤดูกาลนี้ของบาร์เซโลนา
ด้านชีวิตส่วนตัว ปิเกใช้ชีวิตคู่ร่วมกับชากีรา นักร้องสาวชาวโคลอมเบีย มีบุตรด้วยกัน 2 คน และใน ค.ศ. 2022 เขาได้ประกาศว่าได้เลิกรากับชากีราเป็นที่เรียบร้อยแล้ว
เมื่อวันที่ 3 พฤศจิกายน ค.ศ. 2022 ปิเกประกาศว่าเขาจะเกษียณหลังจากการแข่งขันลาลิกาของบาร์เซโลนากับอูเด อัลเมริอา ในวันที่ 5 พฤศจิกายน โดยเขาเริ่มต้นการแข่งขันในฐานะกัปตันทีม และถูกเปลี่ยนตัวออกในนาทีที่ 84 ท่ามกลางการยืนปรบมือในชัยชนะ 2–0 ของบาร์เซโลนา ผู้เล่นบาร์เซโลนาสวมเสื้อพิเศษสำหรับเกมนี้โดยมีคำว่า พิมพ์อยู่ด้านหน้าและชื่อปิเกพร้อมหมายเลขของเขาที่ด้านหลัง (คำว่า แปลว่า "เสมอ" ในภาษากาตาลา โดยที่หมายเลขสามของปิเกแทนที่ตัว ตัวสุดท้าย) ฆาบิเอร์ เตบัส ประธานลาลิกา กล่าวว่าเขาไม่มีข้อสงสัยเลยว่าวันหนึ่งปิเกจะกลับมาและกลายเป็น "ประธานที่ยิ่งใหญ่ของบาร์เซโลนา" ปิเกยังคงมีชื่ออยู่ในรายชื่อทีมและได้รับการเสนอชื่อเป็นตัวสำรองสำหรับการแข่งขันนัดสุดท้ายก่อนฟุตบอลโลก 2022 ที่ออกไปเยือนโอซาซูนาในวันที่ 8 พฤศจิกายน เขาได้รับใบแดงตรงจากม้านั่งสำรองในช่วงพักครึ่ง หลังจากโต้เถียงกับผู้ตัดสินเกี่ยวกับใบแดงที่มาจากการได้รับใบเหลืองใบที่สองของรอแบร์ต แลวันดอฟสกี เพื่อนร่วมทีม ในครึ่งแรก
อัลบาโร เบาติสตา

อัลบาโร เบาติสตา  นักแข่งรถชาวสเปน อดีตแชมป์โลกรุ่น 125 ซีซี ปี 2006 เกิดเมื่อวันที่ 21 พฤศจิกายน ค.ศ. 1984 ปัจจุบันขึ้นมาเป็นผู้นำของคะแนนสะสม
เทย์เลอร์ เลาต์เนอร์

เทย์เลอร์ แดเนียล เลาต์เนอร์ (เกิดวันที่ 11 กุมภาพันธ์ ค.ศ. 1992) เป็นนักแสดง นักพากย์ และนายแบบชาวอเมริกัน อาจเป็นที่รู้จักในผลงานภาพยนตร์แนวครอบครัวเรื่อง "The Adventures of Sharkboy and Lavagirl in 3-D" และ "Cheaper by the Dozen 2" ร่วมกับสตีฟ มาร์ติน และรู้จักในบทเจค็อบ แบล็ก ในภาพยนตร์ปี 2008 เรื่อง "แวมไพร์ ทไวไลท์" เขายังแสดงในซิตคอมทางช่อง ยูพีเอ็น เรื่อง "Love Inc"
เจ้าพระยามหาเสนา (เสน)

เจ้าพระยามหาเสนา นามเดิม เสน เป็นบุตรชายของเจ้าพระยาเพ็ชร์พิไชย (ใจ) สมุหนายกในรัชสมัยสมเด็จพระเจ้าอยู่หัวบรมโกศ ซึ่งสืบเชื้อสายจากเจ้าพระยาบวรราชนายก (เฉกอะหมัด) ขุนนางคนสำคัญในรัชสมัยสมเด็จพระเจ้าทรงธรรมและสมเด็จพระเจ้าปราสาททอง
ประวัติ.
เจ้าพระยามหาเสนา (เสน) เป็นบุตรคนที่ 3 ของเจ้าพระยาเพ็ชร์พิไชย (ใจ) กับท่านแฉ่ง ท่านมีพี่สาวคนหนึ่งชื่อ แก้ว ได้แต่งงานกับ เจ้าพระยามหาเสนา ที่สมุหพระกลาโหมในรัชสมัยสมเด็จพระเจ้าอยู่หัวบรมโกศและมีบุตรด้วยกันถึง 3 คนโดยคนสำคัญที่สุดชื่อ ปลี ซึ่งต่อมาคือ เจ้าพระยามหาเสนา สมุหพระกลาโหมคนแรกในรัชสมัยพระบาทสมเด็จพระพุทธยอดฟ้าจุฬาโลกมหาราช ท่านได้รับราชการในวังหน้าตั้งแต่สมัยเจ้าฟ้าธรรมาธิเบศ (เจ้าฟ้ากุ้ง) ที่ พระยาเสน่หาภูธร จางวางมหาดเล็ก ต่อมาเมื่อเจ้าฟ้ากุ้งสิ้นพระชนม์ พระเจ้าอยู่หัวบรมโกศจึงโปรดเกล้าสถาปนาเจ้าฟ้ากรมขุนพรพินิต พระราชโอรสพระองค์เล็กขึ้นเป็นพระมหาอุปราชแทน พร้อมกับแต่งตั้งพระยาเสน่หาภูธรขึ้นเป็น พระยาจ่าแสนยากร จางวางกรมมหาดไทยต่อมาเมื่อพระเจ้าอยู่หัวบรมโกศสวรรคตในปี พ.ศ. 2301 พระมหาอุปราชจึงขึ้นครองราชย์ พร้อมกันนั้นโปรดให้แต่งตั้งข้าหลวงเดิมหลายท่านเป็นขุนนางชั้นผู้ใหญ่ โดยพระยาจ่าแสนยากรได้รับโปรดเกล้าฯ ให้เป็น เจ้าพระยามหาเสนาที่สมุหพระกลาโหมอัครมหาเสนาบดีปักษ์ใต้ เช่นเดียวกับพี่เขยของท่าน
บุตร-ธิดา.
ด้านชีวิตครอบครัวของท่านท่านสมรสกับ ท่านพวงแก้ว ธิดาเจ้าพระยาธรรมาธิกรณ์ (ขุนทอง) มีบุตรธิดารวม 4 คน ได้แก่
ต่อมาท่านสมรสอีกครั้งกับหม่อมบุญศรี ภรรยาพระราชทานจากเจ้าฟ้าธรรมธิเบศไชยเชษฐ์สุริยวงศ์ มีบุตรชาย 1 คน ได้แก่ บุนนาค ซึ่งต่อมาคือเจ้าพระยามหาเสนา (บุนนาค) สมุหพระกลาโหมคนที่ 2 แห่งกรุงรัตนโกสินทร์
ในวัฒนธรรมสมัยนิยม.
มีนักแสดงผู้รับบท เจ้าพระยามหาเสนา (เสน) ได้แก่
โคบี สมัลเดอส์

จาโคบา ฟรานซิสกา มาเรีย สมัลเดอส์  หรือชื่อในวงการบันเทิงว่า โคบี สมัลเดอส์  เป็นนักแสดงชาวแคนาดาเป็นที่รู้จักจากบท "โรบิน เชอร์บาตสกี" ในละครชุดเรื่อง "แบบว่า กว่าพ่อจะเจอแม่" (2005–2014) ทางช่องซีบีเอส และบท "มารียา ฮิลล์" สายลับแห่งหน่วยชีลด์ในจักรวาลภาพยนตร์มาร์เวล โดยเธอรับบทดังกล่าวในภาพยนตร์เรื่อง "ดิ อเวนเจอร์ส" (2012), ' (2014), ' (2015), ' (2018), ' (2019), "" (2019) รวมถึงละครชุดเรื่อง "ชี.ล.ด์. ทีมมหากาฬอเวนเจอร์ส" (2013–2015) ทางช่องเอบีซี, "สมมุติว่า..?" (2021) และ "มหันตภัยอำพราง" (2023) ทางดิสนีย์+ 
นอกจากนี้เธอยังมีผลงานการแสดงในเรื่องอื่นๆเช่น "รักแท้หยุดไว้ที่เธอ" (2013), "ยอดคนสืบระห่ำ 2" (2016), ละครชุดเรื่อง "อยากให้เรื่องนี้ไม่มีโชคร้าย" (2017) ทางเน็ตฟลิกซ์ "สตัมป์ทาวน์ สาวดุสืบเมืองดิบ" (2019–2020)
จอช แรดเนอร์

จอร์ช แรดเนอร์  นักแสดงหนุ่มชาวอเมริกันเป็นที่รู้จักจากบทของ เท็ด โมสบี้ ใน How I Met Your Mother ทางช่อง CBS จอชยังเป็นคนเขียนบท/กำกับ/หนึ่งในนักแสดงเรื่อง Happythankyoumoreplease
ไซซี จอมใจจอมราชันย์

ไซซี จอมใจจอมราชันย์  เป็นละครโทรทัศน์จีนที่ออกฉายในปีค.ศ. 2007(ในจีน) และในประเทศไทยได้ออกอากาศทาง โมเดิร์นไนน์ ทีวี เริ่มฉายเมื่อวันที่20 เมษายน พ.ศ. 2552 และฉายจบในวันที่9 มิถุนายน พ.ศ. 2552และในวันที่ 10 มิถุนายน พ.ศ. 2552ได้มีการวิจารณ์ตัวละครต่างๆโดย รศ. ดร. เสรี วงษ์มณฑาโดยฉายในวันจันทร์-พุธ เวลา 15.30-16.30น. พร้อมกันนั้นเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทยโดยเนื้อเรื่องนั้นเล่าถึงช่วงปลายยุคชุนชิวในสงครามระหว่างแคว้นอู๋นำโดย อู๋อ๋อง-ฟูชายและแคว้นเย่ว์นำโดยเย่ว์อ๋อง-โกวเจี้ยนโดยมี ไซซีหญิงสาวผู้ฉลาดและเลอโฉมจากแคว้นเย่ว์เป็นตัวดำเนินเรื่อง
ไซเบอร์พังก์

ไซเบอร์พังก์  เป็นแนวนิยายวิทยาศาสตร์ชนิดหนึ่ง ที่เน้นในเรื่อง "ความไฮเทคและชีวิตคุณภาพต่ำ" ชื่อนี้เป็นคำผสมของคำว่า cybernetics (มีความหมายว่า วิทยาเกี่ยวกับการติดต่อและควบคุมของสัตว์และเครื่องจักร) และ พังก์ เกิดขึ้นโดย Bruce Bethke โดยเขาใช้ในเรื่องสั้นที่ชื่อ "Cyberpunk" ตีพิมพ์ในปี 1983 โดยมีเนื้อหาเรื่องราววิทยาศาสตร์ล้ำยุค อย่างเช่นเทคโนโลยีสารสนเทศ และวิทยาเกี่ยวกับการติดต่อและควบคุมของสัตว์และเครื่องจักร ซึ่งทั้งสองอย่างอยู่ในช่วงที่ล้มเหลวหรือเกิดการเปลี่ยนแปลงครั้งใหญ่ในสังคม
เนื้อเรื่องของไซเบอร์พังก์ จะมุ่งเน้นไปที่ความขัดแย้งกันของเหล่าบรรดาแฮกเกอร์ ปัญญาประดิษฐ์ และ Megacorporation และมีแนวโน้มว่าเกิดขึ้นในอนาคตอันใกล้ของโลกมนุษย์ มากกว่าอนาคตอันไกลโพ้น ทัศนคติเกี่ยวกับกับกาแล็กซี่ พบในบทประพันธ์อย่างเช่น "สถาบันสถาปนา" ของ ไอแซค อสิมอฟ และ "ดูน" ของแฟรงค์ เฮอร์เบิร์ต โดยเกิดขึ้นในยุคหลังยุคอุตสาหกรรมดีสโตเพียส (โลกอนาคตที่ไม่พึงประสงค์) แต่มีแนวโน้มที่จะท่าทีเกิดความอลหม่านทางวัฒนธรรมผิดธรรมดา และการใช้เทคโนโลยีในทางที่คาดการณ์ไม่ได้ของผู้สร้าง แนวทางบรรยากาศเช่นนี้ยังยังสะท้อนรูปแบบฟิล์มนัวร์ และผู้เขียนผลงานในประเภทนี้มักจะเทคนิคการเขียนแบบการสืบสวน
หลวงพ่อปาน

หลวงพ่อปาน อาจหมายถึง 
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สโมสรฟุตบอลแมนเชสเตอร์ซิตีในฤดูกาล 2007–08

ฤดูกาล 2007–08 เป็นฤดูกาลที่ 6 ติดต่อกันของแมนเชสเตอร์ซิตีในพรีเมียร์ลีก และเป็นฤดูกาลที่ 11 นับตั้งแต่ก่อตั้งพรีเมียร์ลีก โดยเป็น 1 ใน 22 สโมสรสมาชิกผู้ก่อตั้ง โดยรวมแล้วเป็นฤดูกาลที่ 116 ของสโมสรที่เล่นในฟุตบอลลีกอังกฤษ
ฤดูกาล.
ฤดูกาลนี้เริ่มต้นด้วยเจ้าของคนใหม่คือ พ.ต.ท. ทักษิณ ชินวัตร และผู้จัดการทีมคนใหม่คือสเวน-เยอราน เอริกซอน ซึ่งเข้ามาแทนที่สจวร์ต เพียร์ซ ที่ถูกปลดออกจากตำแหน่ง 3 จาก 4 ฤดูกาลล่าสุดพวกเขาจบในโซนกลางตารางจนถึงโซนตกชั้น แมนเชสเตอร์ซิตีต้องเสริมทัพนักเตะใหม่โดยด่วน เพื่อป้องกันไม่ให้เกิดเหตุการณ์ซ้ำรอยเดิม หรืออาจจะแย่กว่านั้น ในฤดูกาลหน้า ด้วยการเข้ามาของทุนใหม่จากเจ้าของสโมสรชาวไทยผู้ร่ำรวย ทำให้แมนเชสเตอร์ซิตีโชคดีอย่างมากในช่วงตลาดซื้อขายนักเตะช่วงซัมเมอร์ สเวน-เยอราน เอริกซอน ผู้จัดการทีมในขณะนั้น ทุ่มเงินประมาณ 30 ล้านปอนด์ เสริมทัพนักเตะชื่อดัง 8 คน เข้าสู่ทีมชุดใหญ่
ด้วยการทุ่มทุนเสริมทัพเล็ก ๆ ครั้งนี้ แมนเชสเตอร์ซิตี เริ่มต้นฤดูกาลใหม่ได้อย่างแข็งแกร่ง และสามารถรักษาอันดับให้อยู่ในท็อป 5 ของตารางคะแนนพรีเมียร์ลีกได้เป็นเวลานาน ทีมทำผลงานได้ดีในช่วงแรกและกลางฤดูกาลแต่ฟอร์มการเล่นตกลงในช่วงปลายฤดูกาล ส่งผลให้จบอันดับ 9 ของตาราง ด้วยฟอร์มที่ย่ำแย่ในช่วงเดือนสุดท้ายทำให้ทักษิณตัดสินใจปลดเอริกซอนออกจากตำแหน่ง เป็นการตัดสินใจที่แฟนบอลแมนเชสเตอร์ซิตีรู้สึกแบบผสมผสาน เนื่องจากทั้งสองบุคคลนี้ได้รับการยกย่องให้เป็น "อัศวินม้าขาว" ในสายตาพวกเขาสำหรับการสนับสนุนทางการเงินและการจัดการที่ช่วยเปลี่ยนโฉมสโมสร สองวันหลังจากที่สเวน-เยอราน เอริกซอน ถูกปลดออกจากตำแหน่งผู้จัดการทีมในช่วงจบฤดูกาล แมนเชสเตอร์ซิตีได้แต่งตั้งมาร์ก ฮิวส์เข้ามาแทนที่ในวันที่ 2 มิถุนายน 2008
ในฤดูกาลนี้ แมนเชสเตอร์ซิตียังได้เข้าสู่การแข่งขันรอบคัดเลือกยูฟ่าคัพในฤดูกาลหน้าด้วยการจบอันดับที่ 6 ในการจัดอันดับ "แฟร์เพลย์" ของอังกฤษ
ชุดแข่งขัน.
ชุดที่สวมในฤดูกาล 2007-08 เป็นชุดโดย Le Coq Sportif และผู้สนับสนุนหลักของทีมคือโธมัสคุกส์
ร่างทรงมรณะ

ร่างทรงมรณะ เป็นตอนหนึ่งที่ปรากฏในเล่มที่ 4 จากนวนิยายชื่อ คินดะอิจิยอดนักสืบ แต่งโดย "โยโกะมีโซะ ซาจิ" 
เนื้อเรื่อง.
คดีนี้เริ่มต้นขึ้นด้วยการตายอย่างสยดสยองของคนทรงชื่ออุงะจิน คุซึริโกะ เธอนอนตายในบ้าน ที่ศพมีรอยกรีดทั่วร่าง และข้างศพยังมีแมวเป็น ๆ ห้าตัว ที่ถูกย้อมจนตัวแดงฉานไปด้วยเลือดของเธอ พวกมันเดินเลียเลือดไปรอบศพ และไม่ยอมให้ใครเข้าใกล้ ต่อมาพบว่าสุนัขในบ้านถูกวางยาและแม่บ้านที่หายตัวไปตั้งแต่คืนเกิดเหตุก็ถูกพบเป็นศพอยู่ไม่ไกลจากบ้านนั้น ทาคิงาวะ เคียวโกะว่าที่เจ้าสาวซึ่งถูกพบอยู่ใกล้ที่เกิดเหตุ แถมยังมีถุงมือของเธอตกอยู่ในที่เกิดเหตุอีกด้วย จึงตกเป็นผู้ต้องสงสัย คินดะอิจิจึงถูกจ้างวานโดยคู่หมั้นของเธอให้มาคลี่คลายปมปริศนานี้ คดีอันน่าสยดสยองนี้มีผู้ต้องสงสัยหลายคน ไม่ว่าจะเป็นทาเทเบะ ทะมง ร่างทรงชายที่บังคับให้หญิงร่างทรงในเครือข่าย และผู้ศรัทธาหญิงมอบร่างกายปรนเปรอความสุขให้ตน ร่างทรงหญิงคนอื่นที่ต่างอิจฉาริษยากัน ใครคือฆาตกรตัวจริง...หรือสุดท้ายคดีก็จะพลิกผันสุดคาดหมาย เช่นเดียวกับคดีอื่นที่คินดะอิจิเคยสืบสวนมาแล้ว
ตัวละคร.
หากมีข้อมูลเพิ่มเติมให้เขียน
บุรุษวิญญาณ

คินดะอิจิ ฉบับ นวนิยาย เล่ม 11 บุรุษวิญญาน
โดย โยโกะมีโซ โกชิ
เรื่องย่อ
คินดะอิจิ เล่มที่ 11 บุรุษวิญญาน เหตุน่าสะพรึงมาเยือนคลับจัดหานางแบบนู้ด เมื่อมีชายลึกลับมาขอว่าจ้างนางแบบ เขาปกปิดรูปร่างหน้าตามิดชิด เคลื่อนไหวเงียบเชียบราวภูตผี สมกับนามแฝงว่า ‘บุรุษวิญญาณ’ ไม่นานนักเหตุฆาตกรรมวิปริตก็เปิดฉากขึ้น โดยมีนางแบบในคลับรายแล้วรายเล่าเป็นเหยื่อสังเวยแต่คดีนี้ไม่ธรรมดาเพราะทำให้คินดะอิจิถึงกับมีอารมณ์โกรธ เพราะไม่เพียง
ถูกหยามด้วยเหตุเกิดใกล้เพียงปลายจมูก หากคู่ต่อสู้รายนี้ยังท้าทายด้วยแผนซับซ้อนจนนักสืบชื่อก้องเกือบเสียที
ตัวละครหลัก
- คินดะอิจิ โคสุเกะ
ผู้ต้องสงสัย
- คาโน ซันซาคุ สมาชิกชมรมพิสดาร
- คิคุจิ โยสึเกะ สมาชิกชมรมพิสดาร
- ทาเทเบะ เคนโซ นักข่าวและเป็นสมาชิกชมรมพิสดาร
แนวคิดที่ตรงกันข้ามกับประชาธิปไตย

แนวคิดที่ตรงกันข้ามกับประชาธิปไตย หมายถึง การต่อต้านการปกครองในระบอบประชาธิปไตย ของรัฐบาล และผู้ที่นิยมการปกครองที่ไม่ใช่ระบอบประชาธิปไตย และมีแนวคิดต่อต้านการปฏิรูปประชาธิปไตย และการสนับสนุนประชาธิปไตย
แนวคิดประชาธิปไตยสมัยใหม่ได้รับการต่อต้านจากบางรัฐ การสนับสนุนให้มีการจัดตั้งรัฐบาลประชาธิปไตยในรัฐอันมิใช่ประชาธิปไตยจะนำมาซึ่งการปฏิวัติประชาธิปไตย โดยการปกครองในระบอบราชาธิปไตย ได้ต่อต้านแนวคิดประชาธิปไตย และพยายามป้องกันการล้มล้างสถาบันกษัตริย์ ถึงแม้ว่าจะมีการประนีประนอม โดยการจัดรูปแบบของรัฐบาลร่วมกัน
ในปัจจุบันนี้ แนวคิดต่อต้านประชาธิปไตยได้ปรากฏในรัฐคอมมิวนิสต์ สมบูรณาญาสิทธิราชและรัฐอิสลาม ซึ่งแต่ละแนวคิดต่างก็มีเหตุผลของตนในการต่อต้านระบอบประชาธิปไตยหรือการปฏิรูปประชาธิปไตยภายในประเทศของตน
ราชาธิปไตย.
แนวคิดราชาธิปไตยดั้งเดิมนั้นไม่ต้องการให้มีการปฏิรูปการปกครองในระบอบประชาธิปไตย ซึ่งอาจจะหมายถึงการแยกตัวออกจากอำนาจของกษัตริย์ 
รัฐคอมมิวนิสต์.
โดยผู้ที่สนับสนุนพรรคคอมมิวนิสต์ได้ให้ความเห็นว่า มีความจำเป็นที่จะต้องรักษาเสถียรภาพของสังคม และมอบสิทธิมนุษยชนบางประการที่ไม่อาจพบได้ในการปกครองแบบเสรีประชาธิปไตย และอ้างว่าจะทำให้เศรษฐกิจของประเทศมีความเจริญก้าวหน้าอย่างรวดเร็วกว่าระบอบอื่น
รัฐอิสลาม.
แม้ว่ารัฐบาลของประเทศกลุ่มมุสลิมได้มีแนวคิดที่จะเปลี่ยนแปลงไปสู่การปกครองในระบอบประชาธิปไตยก็ตาม แต่ก็ได้มีเสียงขัดแย้งจากกลุ่มทางศาสนาของอิสลาม และนักบวชทางศาสนา แนวคิดประชาธิปไตยที่พบในรัฐอิสลามจึงมักเป็นการประนีประนอมโดยได้รับการสนับสนุนจากแนวคิดทางศาสนาอิสลาม
การถือเสียงข้างมากเป็นเกณฑ์

การถือเสียงข้างมากเป็นเกณฑ์  เป็นกฎเกณฑ์การตัดสินใจซึ่งเลือกทางที่มีคะแนนเสียงข้างมาก คือ มีคะแนนเสียงมากกว่ากึ่งหนึ่ง การถือเสียงข้างมากเป็นเกณฑ์เป็นกฎเกณฑ์การตัดสินใจทวิภาคที่ใช้มากที่สุดในหน่วยงานวินิจฉัยสั่งการที่มีอิทธิพล รวมทั้งสภานิติบัญญัติของชาติประชาธิปไตยแบบมีผู้แทน นักวิชาการบางส่วนแนะนำคัดค้านการใช้การถือเสียงข้างมากเป็นเกณฑ์อย่างน้อยในบางพฤติการณ์ เพราะป็นการแลกโดยปริยายระหว่างประโยชน์ของการถือเสียงข้างมากเป็นเกณฑ์กับคุณค่าอื่นที่สำคัญต่อสังคมประชาธิปไตย ข้อโต้แย้งที่ขึ้นชื่อที่สุด คือ การถือเสียงข้างมากเป็นเกณฑ์อาจนำไปสู่ "ระบบเผด็จการโดยเสียงข้างมาก" ฉะนั้น จึงแนะนำให้ใช้คะแนนเสียงข้างมากพิเศษ (supermajority) และการจำกัดอำนาจรัฐบาลตามรัฐธรรมนูญเพื่อบรรเทาผลกระทบเหล่านี้ ล่าสุด นักทฤษฎีการออกเสียงลงคะแนนแย้งว่า การถือเสียงข้างมากเป็นเกณฑ์เป็นเกณฑ์ที่ดีที่สุดในการคุ้มครองฝ่ายข้างน้อย
โซฟี มาร์โซ

โซฟี มาร์โซ  มีชื่อจริงว่า Sophie Danièle Sylvie Maupu เป็นนักแสดง, โปรดิวเซอร์และนักเขียนหญิงชาวฝรั่งเศส 
โซฟี มาร์โซ เกิดที่ปารีส ฝรั่งเศส เริ่มชีวิตการแสดงตั้งแต่อายุ 13 ปี เมื่อเธอและมารดาได้ไปลงชื่อในโมเดลลิ่งแห่งหนึ่ง และได้รับเลือกให้แสดงภาพยนตร์วัยรุ่น "ลาบูม" ออกฉายเมื่อ ค.ศ. 1980 และได้รับความนิยมเป็นอย่างสูงในฝรั่งเศส อิตาลี รวมถึงหลายประเทศในทวีปเอเชีย ทั้งญี่ปุ่น ฮ่องกง และประเทศไทย มีการสร้างภาคต่อ "ลาบูม 2" ออกฉายในปี ค.ศ. 1982
โซฟี มาร์โซ ยังมีผลงานแสดงอย่างต่อเนื่อง โดยมักเป็นภาพยนตร์ภาษาฝรั่งเศส จนกระทั่งมีชื่อเสียงในระดับนานาชาติ เมื่อรับบทเด่นในภาพยนตร์ของเมล กิบสันเรื่อง "Braveheart" (เบรฟฮาร์ท วีรบุรุษหัวใจมหากาฬ) ในปี ค.ศ. 1995 และบทสาวบอนด์ในภาพยนตร์เจมส์ บอนด์เรื่อง "The World Is Not Enough" (พยัคฆ์ร้ายดับแผนครองโลก)
ในปี ค.ศ. 1995 โซฟี มาร์โซเริ่มมีงานกำกับภาพยนตร์สั้นเป็นครั้งแรก เป็นภาพยนตร์สั้นความยาว 9 นาที ชื่อเรื่อง "L'Aube à l'envers" และได้กำกับภาพยนตร์เรื่องยาวเต็มรูปแบบเป็นครั้งแรกในปี ค.ศ. 2002 เรื่อง "Speak to Me of Love" ได้รับความชื่นชม และได้รับรางวัลผู้กำกับภาพยนตร์ยอดเยี่ยม ในเทศกาลภาพยนตร์โลกมอนทรีออล (Montreal World Film Festival)
ไบรอัน แม็กไนต์

ไบรอัน แม็กไนต์  เกิดเมื่อวันที่ 5 มิถุนายน ค.ศ. 1969 ในบัฟฟาโล รัฐนิวยอร์ก เป็นศิลปินที่เคยได้รับการเสนอชื่อเข้าชิงรางวัลแกรมมี่ เขาเป็นนักร้อง นักแต่งเพลง นักเรียบเรียงเพลง โปรดิวเซอร์ ในแนวเพลงป็อปและอาร์แอนด์บี เขายังสามารถเล่นเครื่องดนตรีได้หลายประเภทอย่าง เปียโน กีตาร์ กีตาร์เบส กลอง เพอร์คัชชัน ทรอมโบน ทูบา เฟรนช์ฮอร์น และทรัมเปต
จอห์นนี นอกซ์วิลล์

ฟิลิป จอห์น แคลปป์  เกิดเมื่อวันที่ 11 มีนาคม ค.ศ. 1971 ในนอกซ์วิลล์ รัฐเทนเนสซี หรือมีชื่อการแสดงว่า จอห์นนี นอกซ์วิลล์  เป็นนักแสดง ดาราตลก และสตันต์ เขามีผลงานภาพยนตร์หลายเรื่อง แต่เขาเป็นที่รู้จักดีที่สุดในผลงานร่วมสร้างและดาราหลักในรายการซีรีส์ทางช่องเอ็มทีวี ที่ชื่อ แจ็กแอส (Jackass)
ถนนออร์ชาร์ด

ถนนออร์ชาร์ด  เป็นถนนในสิงคโปร์ ที่เป็นศูนย์รวมของร้านค้าและสิ่งบันเทิง แหล่งช็อปปิ้ง ซึ่งได้รับความนิยมจากชาวสิงคโปร์และเช่นเดียวกันกับนักท่องเที่ยว มักจะเรียกบริเวณนี้อย่างง่ายว่า ออร์ชาร์ด
ถนนถูกตั้งชื่อตามสวนพริกไทยและจันทน์เทศ แต่เดิมในช่วงปี 1840 โดยในอดีตเป็นที่ทำการเพาะปลูกพืชสวน มีเจ้าของชื่อ Scotts, Cairnhill และ Cuppage (ในปัจจุบันเป็นชื่อถนนในละแวกเดียวกัน) ต่อมาในปี 1900 เกิดโรคระบาดทำลายพืชผลเสียหายไป เจ้าของจึงต้องอพยพออกไป จนรัฐบาลเริ่มเข้ามาฟื้นฟูและขุดคลอง ในยุคปี 1970 มีการก่อสร้างอาคารขนาดใหญ่ขึ้นตามแนวถนน ไล่จาก C. K. Tangs, Plaza Singapura และโรงแรม the Mandarin Hotel จนเกิดเอ็นเตอร์เทนเมนท์ คอมเพล็กซ์ ขึ้นมาในเวลาต่อมา
ทราวิส พาสทรานา

ทราวิส อลัน พาสทรานา  เกิดเมื่อวันที่ 8 ตุลาคม ค.ศ. 1983 ในแอนนาโพลิส รัฐแมริแลนด์ เป็นผู้แข่งขันกีฬาประเภทมอเตอร์สปอร์ต ที่เป็นแชมป์รายการ เอ็กซ์เกม เหรียญทองมาหลายรางวัล ในหลายประเภท อย่างเช่น ซูเปอร์ครอส, โมโตครอส, ฟรีสไตล์โมโตครอส และการแข่งขันรถแรลลี
แจ็กแอส

แจ็กแอส  เป็นรายการโทรทัศน์อเมริกัน ออกฉายครั้งแรกทางช่องเอ็มทีวี ตั้งแต่ปี 2543 ถึงปี 2545 เป็นรายการที่นำคนมาแสดงความอันตรายหลายรูปแบบ หยาบคาย ความขำขันและ การทำให้ตัวเองบาดเจ็บ และการเล่นพิเรนทร์ รายการนี้เป็นฐานให้กับอาชีพการแสดงให้กับจอห์นนี นอกซ์วิลล์ และแบม มาร์เกรา ในปี 2545 ภาพยนตร์แจ็กแอสสองเรื่อง ผลิตและออกโดยบริษัทลูกของเอ็มทีวี ในเครือพาราเมาท์พิกเจอร์ส และทางด้านโทรทัศน์ยังมีรายการลูกออกมาตามกัน แจ็กแอสถือเป็นรายการหนึ่งทางช่องเอ็มทีวีที่ประสบความสำเร็จรายการหนึ่ง และทำให้แตกรายการย่อยรายการอื่นอย่าง "Viva La Bam", "Wildboyz", "Homewrecker", "Dr. Steve-O", และ "Blastazoid"
ในปี 2551 นิตยสารเอนเตอร์เทนเมนต์วีกลี จัดอนดับรายการแจ็กแอส อยู่อันดับ 68 ของโชว์ที่ยอดเยี่ยมที่สุดในรอบ 25 ปี
เอ็มทีวีเอเชีย

เอ็มทีวีเอเชีย  เป็นช่องเครือข่ายโทรทัศน์ดนตรีและบันเทิง 24 ชั่วโมง มีเจ้าของคือเอ็มทีวีภาคพื้นเอเชียแปซิฟิก บริษัทลูกของเวียคอม เอ็มทีวีเอเชียออกฉายในภูมิภาคเอเชียตะวันออกเฉียงใต้อย่าง สิงคโปร์ (ผ่านสตาร์ฮับทีวี), มาเลเซีย (แอสโตร), ฮ่องกง (นาวทีวี), อินโดนีเซีย (แอสโตรนูซานตารา) และเวียดนาม (VTC,VCTV,SCTV) นอกเหนือจากนั้นแล้ว ในประเทศอินโดนีเซีย ประเทศไทย และฟิลิปปินส์ ก็มีช่องเอ็มทีวีท้องถิ่นของประเทศนั้น ๆ ด้วย